Policiji je prijavljeno da je kontrola leta danas oko 14.10 časova izgubila kontakt sa pilotom sportskog aviona koji je letio na području Omarske, saznaje Srpskainfo.\nMirna Miljanović, portparol MUP Republike Srpske potvrdila je ovu informaciju.\n– U potragu za avionom uključeni su pripadnici Žandarmerije, helikopter, te policijske uprave Prijedor i Gradiška – dodala je Miljanovićeva.\nPolicijskoj upravi Gradiška prijavljeno je da je danas sa Aerodoroma Banjaluka poletio sportski avion koji je prevozio vakcine za životinje i da su sa pilotom izgubli kontakt na području Omarske kod Prijedora.\nSrpskainfo saznaje da su u trenutku nestanka u avionu bile dvije osobe.\nSvi na nogama zbog malog Vukašina: Za dječakom iz Nevesinja se nastavlja POTRAGA I TOKOM NOĆI


Sanogo došao i odmah zapretio Partizanu! - Sportske.net\nFoto: Screenshot/YouTube/ Crvena zvezda\nPuklo! Zvezda neće tolerisati Van La Paru!Zvezda se vratila sa Kipra, nove poruke Stankovića i SanogaZvezda - Mrkela otkrio gde je Van la Para, ali i koje su ponude stigle!Potvrđen datum, evo kada počinje Zvezdino evropsko proleće!Zvanično, Crvena zvezda predstavila veliko pojačanje!\nNovi fudbaler Crvene zvezde Seku Sanogo rekao je danas da je veoma zadovoljan što je došao u taj klub i da jedva čeka "večiti" derbi sa Partizanom, protiv koga je više puta igrao i uvek pobedjivao.\n"Veoma sam zadovoljan što sam ovde, srećan sam što ću imati priliku da doprinesem ekipi. Nadam se da ćemo uraditi mnogo lepih stvari, a pre svega da pobedimo na derbiju, pošto je to ovde najvažnije. Imao sam prilike da više puta igram protiv Partizana i pobedio sam svaki put. Nadam se da će se tako i nastaviti u Zvezdi", rekao je Sanogo na predstavljanju u Beogradu.\nDodao je da ne voli da govori o sebi i da će navijači imati priliku da ga upoznaju u predstojećem periodu.\nSanogo će u Zvezdi igrati na pozajmici iz Al Itihada, a prethodno je nastupao za švajcarske klubove Tun, Lozanu i Jang Bojs.\nVezni igrač iz Obale Slonovače je naveo da nema problema sa pritiskom.\n"Pritisak uvek postoji kada ste fudbaler, uvek se trudite da radite bolje nego juče i često zaboravite šta ste prethodno radili. Pritisak je pozitivan i on vas tera da budete bolji", kazao je Sanogo.\nNosiće dres sa brojem 35, kao nekad Segundo Kastiljo, što su mu novinari sugerisali na zvaničnom predstavljanju.\n"Nadam se da ću igrati na istom nivou kao on, ako ne i bolje", istakao je Seku Sanogo.\nOn nije mnogo igrao u poslednje vreme, a istakao je da to neće uticati na njega.\n"Neće to mnogo uticati na mene. Doći ću u dobru formu, u to će mi pomoći trener i tim. Vidim da je prvenstvo na visokom nivou, a to me motiviše da se što bolje spremam", rekao je Sanogo.\nNaveo je da je tokom karijere upoznao brojne srpske igrače poput, Milana Vilotića i Miralema Sulejmanija, koji su ga uputili o Beogradu i Srbiji, ali da će se truditi da sam nauči o tome u budućnosti.\nSeku Sanogo je prvo pojačanje Crvene zvezde u zimskom prelaznom roku.


eKapija | Staviti u funkciju aerodrom Kapino polje u Nikšiću\nStaviti u funkciju aerodrom Kapino polje u Nikšiću\nAerodrom Kapino polje (Foto: YouTube/Slavko Krivokapić/Screenshot)\nStavljanje u funkciju aerodroma Kapino polje u Nikšiću imalo bi veliki značaj za ovaj grad, zaključeno je tokom sastanka predsjednika Odbora direktora Aerodroma Crne Gore Nebojše Đokovića i člana Odbora direktora Ognjena sa Markom Kovačevićem, predsjednikom Opštine Nikšić.\nKako je saopšteno iz kompanije, na sastanku se razgovaralo o pokretanju inicijative za potpuniju valorozaciju aerodroma Kapino Polje. Postignuta je saglasnost da status aerodroma bude riješen na korist građana Nikšića i unaprjeđenja avio-sabraćaja u Crnoj Gori.\n- Stavljanje u funkciju aerodroma, između ostalog, imalo bi jedan od ključnih ciljeva zaustavljanje negativnih trendova, depopulacije, odnosno, odlaska najboljih učenika i studenata iz našeg grada. Aerodrom je sada, sam po sebi, veoma teško isplativ, međutim benefiti za lokalnu ekonomiju su nemjerljivi ukoliko osmislimo sadržaje za valorizaciju njegovih potencijala. Moramo razmišljati o budućnosti ovog kraja i osmišljavanju sadržaja za bolji život građana koji su lošim političkim odlukama, posljednjih godina, dovedeni u veoma tešku situaciju - istakao je Marko Kovačević, predsjednik Opštine Nikšić.\nPredstavnici Odbora direktora Nebojša Đoković i Ognjen Jovović podržali su predlog o stavljanju u funkciju Aerodroma Kapino Polje, posebno sa aspekta unaprjeđenja avio-saobraćaja, razvoja i potpunije valorizacije turističkih i privrednih potencijala ovog kraja Crne Gore.\n- Kako aerodrom u Nikšiću ima izgrađenu kvalitetnu infrastrukturu od zgrade kontrolnog tornja, piste i drugih pratećih sadržaja do pristupnih puteva, njegovo stavljanje u funkciju imao bi veliki značaj za ljude ovog kraja. Nastojaćemo da aerodrom u Nikšiću stavimo u funkciju, jer je to opšti interes svih nas - naglasio je Nebojša Đoković, predsjednik Odbora direktora Aerodroma Crne Gore.\naerodrom Kapino polje Nikšić\naerodrom u Nikšiću


EU: 21. oktobra prvi sastanak radne grupe po pitanju tablica GracanicaOnline.Info\nEU: 21. oktobra prvi sastanak radne grupe po pitanju tablica\nПочело лепљење стикера на таблицама, фото: М. МАКСИМОВИЋ, ГрачаницаОнлајн\nEvropska unija je potvrdila da će se u četvrtak, 21. oktobra, održati prvi sastanak radne grupe po pitanju registarskih oznaka vozila.\n„Prvi sastanak radne grupe za registarske tablice sa stručnjacima sa obe strane održaće se 21. oktobra. Cilj radne grupe je da pronađe trajno rešenje za ovo pitanje “, rekao je u odgovoru za Radio Slobodna Evropa portparol EU Peter Stano.\nStano je dodao da se očekuje da će se stručna radna grupa redovno sastajati.\nPodsetimo, nakon odluke o reciprocitetu na tablice sa oznakama gradova iz centralne Srbije koju je donela kosovska vlada, Srbi su na severu blokirali dva administrativna prelaza, Jarinje i Brnjak, kako bi izrazili protest zbog ukidanja slobode kretanja.\nBeograd i Priština su 30. septembra u Briselu postigli dogovor, a jedna od tačaka je da na Kosovu tablice sa oznakama gradova iz centralne Srbije, odnosno grb na njima bude prekriven nalepnicom, a isti slučaj je i sa RKS tablicama koje ulaze u centralnu Srbiju. Dogovoreno je i osnivanje radne grupe koja će se baviti pronalaskom trajnog rešenja kada su tablice u pitanju, a prvi sastanak će biti održan 21. oktobra.\nTags: Dogovor o tablicama Evropska unija Nalepnice za tablice Petar Stano Radna grupa za pitanje tablica\nPrevious Odbrana traži puštanje Hisnija Gucatija iz pritvora\nNext U Srbiji još 58 preminulih od COVIDA-19\n9. decembra 2021., 06:16


Organizovani kriminal – Banjalučki inspektori na čelu narko-grupe, dilovali i po osnovnim školama – Haber.ba\nOrganizovani kriminal – Banjalučki inspektori na čelu narko-grupe, dilovali i po osnovnim školama\nJedinica za organizovani kriminal MUP-a RS uhapsila je juče inspektore za narkotike CJB Banjaluka Srđana Radulovića, Ognjena Stijaka i Marka Kovačevića, a dan ranije "pao" je i inspektor Slavko Đurić zbog umiješanosti u organizovani kriminal i trgovinu drogama.\nTokom hapšenja inspektora pronađena je i određena količina narkotika.\nAkcijom je rukovodilo Specijalno tužilaštvo RS, a ono što je banjalučkim inspektorima stavljeno na teret šokiralo je njihove kolege.\nIzvor “Nezavisnih” blizak istrazi izjavio je da je kao organizator kriminalne grupe koja je u Banjaluci i okolini imala odlično razrađenu mrežu narko-dilera označen Radulović, dugogodišnji inspektor za narkotike iz Banjaluke.\nRadulović i saučesnici su, kako otkriva naš izvor, u proteklom periodu organizovali mrežu narko-dilera, a svaki od njih je pokrivao određeno naselje u najvećem gradu RS.\n“Princip je bio sljedeći: izveli bi akciju u kojoj bi zaplijenili određenu količinu narkotika. Dio narkotika bi odmah strpali sebi u džep i predali svojim dilerima, a dio bi prikazali kao regularnu zapljenu”, objašnjava izvor “Nezavisnih”.\nDodaje kako su Radulović i saučesnici “uhvaćeni” i tokom višemjesečnog praćenja telefonskih razgovora.\n“U ovom dijelu istrage svi smo ostali šokirani, jer smo saznali da naše kolege ne samo da imaju dilere po banjalučkim naseljima, već i dilere koji su pokrivali osnovne i srednje škole u Banjaluci. Posebno nas je zaprepastila činjenica da je droga prodavana maloljetnicima”, istakao je izvor blizak istrazi.\nHapšenje Radulovića i saučesnika bacilo je sumnju i na veći broj istraga kojima su rukovodili prvoosumnjičeni i njegove uhapšene kolege, posebno što je tokom posljednje istrage protiv inspektora za narkotike uvrđeno da su prijetili “sitnim” dilerima u Banjaluci, a zatim ih ucjenjivali pakujući im određene optužnice.\nRadulović je juče oko 14 časova sproveden u sjedište MUP-a RS.\n“Nezavisne” saznaju da je Radulović odveden na poligraf, gdje je, između ostalog, odgovarao na pitanja i o do danas nerasvijetljenim ubistvima narko-dilera. Za čitanje poligrafa angažovan je stručnjak iz Sarajeva kako bi bila obezbijeđena potpuna nepristrasnost.\nPrema nezvaničnim informacijama do kojih su došle “Nezavisne”, radi se o nerasvijetljenim ubistvima Ruška Pajića, koji je ubijen u februaru 2010. godine iz heklera sa prigušivačem u banjalučkom naselju Čokorska polja.\nOsim Pajića, tu je i nerasvijetljeno ubistvo Jasmina Ibiševića Žabinog, koji je hicem u srce ubijen u aprilu ove godine ispred zgrade u banjalučkom naselju Kočićev vijenac.\n“Posebno je zanimljivo što su stanari nekoliko trenutka prije ubistva Imširovića čuli povike: ‘Policija, policija!'”, dodao je izvor blizak istrazi.\n“Nezavisnim” je potvrđeno da je klupko oko banjalučkih inspektora počelo da se odmotava krajem prošle godine, a informacije o njihovim kriminalnim radnjama došle su i od Državne agencije za istrage i zaštitu (SIPA) BiH.\nKako bi sve proteklo bez bojazni od zataškavanja, istragom su rukovodili Specijalno tužilaštvo RS i Jedinica za organizovani kriminal MUP-a RS.\nTokom hapšenja pretresena je i Radulovićeva luksuzna kuća u banjalučkom naselju Starčevica (na slici), koja se nalazi pod budnim okom krvoločnih pasa.\nRadulović i saučesnici bi danas u jutarnjim časovima trebalo da budu sprovedeni na saslušanje u Specijalno tužilaštvo RS.\nMarija Markanović, portparol CJB Banjaluka, izjavila je da je uhapšeni Đurić već suspendovan, dok će za preostalu trojicu uhapšenih inspektora biti donesena odluka o suspenziji nakon kriminalističke obrade.\nKomisija Savjeta Evrope objavila je u septembru ove godine izvještaj o radu policijskih tijela, u kojem je posebna pažnja skrenuta na mučenja privedenih osoba u CJB Banjaluka.\nOštećeni su prenosili kako su ih najviše mučili i tukli inspektori za narkotike Srđan Radulović i Ognjen Stijak, koji su, pak, demantovali ove navode.\nRadislav Jovičić, ministar unutrašnjih poslova RS, izjavio je juče da je hapšenje četiri inspektora CJB Banjaluka potvrda da niko neće biti zaštićen zbog kršenja zakona.\n“To je pokazatelj da radimo svoj posao i da nemamo pardona ni prema pripadnicima MUP-a Republike Srpske koji se ogriješe o zakon”, rekao je Jovičić.\nTeme:Banja Luka, grupa, inspektori


Društvo Autor:Bojana Milovanović17. okt. 202120:18 > 20:31\nFoto: Goran Srdanov/Nova.rs/Vesna Lalić\nSrbija je sve bliže kovid propusnicama, to potvrđuju najviši zvaničnici od premijerke Ane Brnabić do ministra zdravlja Zlatibora Lončara. Za svoj stav pitani su i zaštitnik građana Zoran Pašalić i poverenik za zaštitu podataka o ličnosti. Od njih smo čuli i neka potencijalna rešenja o tome gde će se i na koji način one koristiti.\nPre svega cilj je da se ograniči broj prisutnih na mestima velikih okupljanja u zatvorenom prostoru.\n„Važiće za sva mesta koja okupljaju veliki broj ljudi, pogotovo kada je reč o manjem ili neadekvatnom prostoru. Zato sam i tražio da se odlože mnoge manifestacije, ne da se zabrane, ne da se ukinu. Ideja je da se odlože na 15 dana, pa da se vidi neki efekat toga. Tražene su i inspekciske provere epidemioloških uslova – kada uđete u bilo koji kafić vidite da skoro niko ne nosi maske“, primećuje zaštitnik građana Zoran Pašalić.\nNa pitanje o kakvim testovima će biti reč, da li će se priznavati PCR ili antigenski testovi, ombudsman odgovara da je to pitanje koje će prepustiti struci. On napominje da će se voditi računa, jer, podseća da se u Evropi već vide efekti toga kako se građani ponašaju i bune kada misle da se ne poštuju njihova prava. Ombudsman dodaje da će u obzir biti uzeta i potvrda o tome da je neko preležao kovid. Uvažiće se i to ukoliko neko iz medicinski opravdanih raazloga ne može da se vakciniše.\nI poverenik za informacije od javnog značaja insistira na tome da se poštuju prava.\n„Ja sam ponovio svoj stav da mora da bude pozitivna, a ne negativna diskriminacija. Može da bude uslov za ulazak na koncerte, bioskope u pozorištra i slično, ali ne za odlazak na radno mesto, kod lekara i za one osnovne životne potrebe. Skup podataka treba da bude minimalan da bi se ostvarila svrha obrade tih podataka. Koliko sam shvartio da bi to bilo u elektronskoj formi, ukoliko se uvede. Verovatno bi se koristili podaci iz sistema vakcinisanih i testiranih“, objašnjava poverenik u izjavi za Nova.rs.\nDa je ideja o uvođenju kovid propusnica još živa i zdrava potvrdila je i premijerka Ana Brnabić.\n„Mi nismo odustali od kovid propusnica. U petak sam se čula sa poverenikom da vidimo šta možemo, a šta ne smemo, da bismo obezbedili što manju zloupotebu. Ukoluko odlučimo da uvedemo kovid propusnicu, vi ne možete nigde ući sa samo jednom dozom vakcine. Zato je dobro da to sad odmah uradite, da ne biste morali da čekate da dobijete kovid propusnicu. Muka je velika jer treba da nađete najbolji recept da ovo pobedimo, da sačuvate ljudske živote“, poručila je premijerka.\nIstu pesmu peva i ministar zdravlja Zlatibor Lončar. On je ukazao da da će Srbija „pre ili kasnije“ morati da uvede kovid propusnice „da bismo spasavali zdravlje i ljudske živote“ i da je „samo pitanje momenta“ kada će se to dogoditi.\nPodsetio je da u velikoj većini zemalja Evrope postoje kovid propusnice i da Srbija ako ih uvede neće biti manje demokratska država od drugih „u kojima nigde ne može da se uđe“ bez tih propusnica. On je rekao da bi ugostitetelje, ukoliko ne odobravaju uvođenje kovid propusnica, trebalo pitati da li je bolje da rade i 24 sata ali za one ljude koji su vakcinisani „ili da ne rade uopšte“.\nBONUS VIDEO: Zoran Todorović o Kovid propusnicama\nkoronaviruskovid propusniceombudsmanpoverenikzaštitnik građana


Crnjanski u notama - Dnevni list Danas\nPočetna » Novo » Kultura » Crnjanski u notama\n0Piše: G. Nonin 29. septembra 2017. 14.17\nPublika će biti u prilici da čuje šesnaest numera, podeljenih u četiri celine, među kojima su Priča, Mizera, Trag, Ja ti i svi savremeni parovi, Putnik…\n– Šta vas je inspirisalo u poeziji Crnjanskog da napišete muziku na njegove stihove?\n– Ali, evo, i posle dve decenije njegovi stihovi su vam inspirativni…\n– Da li je ovo prvi put da će projekat biti izveden i da li nam možete preneti kako izgleda uzbuđenje kompozitora kada će prvi put, sa aranžmanima i na sceni, čuti svoje delo?\n– Crnjanski nije jedini pesnik koji vas je inspirisao. Nedavno je objavljen i CD „Sve što slutnja šapne“ sa vašom muzikom na stihove Dobriše Cesarića.\nkoncert, srpsko narodno pozoristeNovi Sad


Ministarka spoljnih poslova BiH upozorava zločince iz tzv. armije BiH da bi mogli biti uhapšeni u Srbiji\nPROVOKACIJE Bisera Turković, Foto AVAZ\nDarko Banjac, lider NPS, kaže za "Novosti" da je Bisera Turković privatizovala Ministartstvo inostranih poslova i radi kako joj centrala SDA naredi.\n- NJen rad se najbolje vidi na terenu, odnosno iz toga da BiH ulazi sve češće u svađe sa zemljama regiona - kaže Banjac.\nSanja Vulić, poslanik SNSD u PBiH, kaže da bi Ministarstvo inostranih poslova u Savetu ministara BiH komotno moglo u naziv ove institucije dodati MIP - Sarajevo jer radi u interesu dela Federacije, a ne kao jedna od zajedničkih institucija.\n- Pozivam i molim predsednika Srbije Aleksandra Vučića da svim državljanima Republike Srpske danas po automatizmu dodeli državljanstvo Srbije. Sa srpskim pasošem ćemo putovati. Matica Srbija će nas štititi - poručila je Vulićeva.\nOna kaže da je potez Ministarstva inostranih poslova dokaz da je ovakva BiH isključivo zemlja koju zamišljaju po meri Bošnjaka i da bezbednost za Srbe predstavljaju jedino Srpska i Srbija.\nBranislav Borenović, lider PDP, kaže da ministarka Turković samo pokazuje kakav odnos ima neko ko navodno štiti BiH, kada dođe do mogućnosti da se otkrije šta su njeni "saborci" činili tokom proteklog rata.\n- Krajnje je vreme da neko stane u kraj ovakvom ponašanju i, ukoliko u ovom mandatu zajedničke institucije počnu da rade, da se pokrene i smena ove osobe. Neverovatan je presedan i skandal da ministar inostranih poslova jedne zemlje preporučuje svakome ko može biti osumnjičen ili je eventualno počinio ratne zločine, da ne putuje u susednu, prijateljsku zemlju - rekao je Borenović.\nUPOZORENJE Granični prelaz sa Srbijom, Foto depo.ba\nPredsednik Ujedinjene Srpske, Nenad Stevandić, kaže da političko Sarajevo sa ljudima poput Turkovićeve ulazi u spiralu izazivanja sukoba i političkog ludila u kojoj se gubi svaki kontakt sa realnošću, narušavaju nacionali odnosi i od BiH stvara regionalni problem.\n- Građani BiH koje oni sada pozivaju da ne putuju u Srbiju uglavnom su vakcinisani u Srbiji i tada ih nisu slušali, a mnogi od njih traže državljanstvo Srbije jer ne žele da se identifikuju sa državom koja ide u izolaciju - kaže Stevandić.\nREAKCIJA ZBOG HAPŠENJA VRANJA\nPOVOD za reakciju Turkovićke je hapšenje Edina Vranja, nekadašnjeg visokog policijskog službenika FUP, zbog sumnje da je umešan u ratne zločine na području Goražda. Vranj je uhapšen nedavno na graničnom prelazu Uvac prilikom ulaska u Srbiju.\nSavetnik srpskog člana Predsedništva za pravna pitanja Milan Tegeltija rekao je da "upozorenje" građanima BiH da ne putuju u Srbiju, a koje je poslala Turkovićeva, predstavlja novu uzurpaciju i ponašanje suprotnom Dejtonskom mirovnom sporazumu i istakao da Predsedništvo BiH, kao nadležno za spoljnu politiku, nije utvrdilo da postoji ikakav problem u odnosima dveju zemalja.\nratni zločini Sarajevo Bisera Turković ministarstvo inostranih poslova BiH


Objavljeno:08. oktobara 2016.\nMinistar finansija Dušan Vujović rekao je za RTS da su nastavljeni razgovori sa MMF-om koji su započeti u septembru u Beogradu, a završavaju se poslednje dekade oktobra, takođe u srpskoj prestonici.\nKako je istakao, srpska delegacija je prisustvovala sastancima koji su pokazali kuda se kreće međunarodna zajednica u prepoznavanju problema razvoja, njihovom finansiranju i fokusu međunarodnih organizacija – o tome kako eliminisati siromaštvo, smanjiti razlike među zemljama i pripremiti svet da apsorbuje šokove novih tehnologija.\nMinistar Vujović je razgovarao i sa potpredsednikom Svetske banke za Evropu i centralnu Aziju Sirilom Milerom koji je rekao da je zadovoljan trendovima na Zapadnom Balkanu, uključujući i Srbiju. „Miler je primetio da je Zapadni Balkan jedna od najdinamičnijih zona Evrope. Jesu kasnije krenule reforme, ali se sada posvećuju reformama i trude se da nadoknade vreme – Srbija, Crna Gora, Makedonija pokušavaju da uhvate korak i ostvare stvari koje su bile predmet zemalja koje su prošle dekade pristupile EU“, rekao je Vujović.\nŽelja Svetske banke je, ističe, da se fokusiramo na prepreke na koje nailazimo u ovoj fazi.\n„Pre godinu dana prepreke su bile u prihvatanju programa restrukturiranja velikih javnih preduzeća, a sada dolazimo u fazu realizacije toga. Suština je da programi treba da krenu napred, velika preduzeća treba da se osposobe da prime strani menadzment, da hvataju korak sa svetom u kvalitetu upravljanja resursima, da se osposobe da refinansiraju obaveze po nižim kamatnim stopama da bi dobile korist od toga što je Srbija bitno smanjila rizike i u svetu se to kroz kamatne stope prepoznaje“, kaže Vujović.\nOčekuje da se to refinansiranje vrši po mnogo povoljnijim uslovima i za preduzeća i Srbiju u celini. „Očekujem da ljudi nađu svoj interes u novom pristupu radu i da se ostvare ciljevi u restrukturiranju i optimizaciji broja zaposlenih u celom javnom sektoru i javnim preduzećima.


Načelnik Đurević u posjeti Trebinju | novilist.rs\nNaslovna Višegrad Načelnik Đurević u posjeti Trebinju\nNačelnik Đurević u posjeti Trebinju\nNačelnik opštine Višegrad Mladen Đurević prisustvao je danas zajedno sa načelnicima istočno – hercegovačkih opština radnom sastanku predsjednika Republike Srpske Milorada Dodika i Srbije Aleksandra Vučića.\nDelegacija predsjednika Srpske i Srbije obišla je radove na vrtiću „Srbija“, posjetila saborni hram i otvarila Konzularne kancelarije Generalnog konzulata Republike Srbije u centru grada, te posjetila Hercegovačku kuću.\nPredsjednik Srbije Aleksandar Vučić obećao je da će Srbija finansirati projekat rekonstrukcije trebinjskog Starog grada – u visini od 2 miliona evra.\nPozdravljen aplauzima više hiljada Trebinjaca i Hercegovaca koji su došli na trebinjski Trg slobode da pozdrave predsjednike Srbije i Srpske, koji danas borave u Trebinju – Vučić je rekao da je danas dogovoreno da Srbija finansira i izgradnju vodovoda na Baljcima kod Bileće – u visini od 300.000 evra.\n„Za stari grad u Trebinju vaš gradonačelnik je /od Srbije/ obezbijedio 2 miliona evra – 800.000 hiljada vam ide odmah ove godine, a ostatak naredne godine kad projekti budu završeni“, poručio je Vučić.\nPredsjednik Srbije je podsjetio da je Srbija ranije izdvojila 500.000 evra za gradnju vrtića, da je već uplaćeno 400.000 evra za projekat pravoslavnog duhovnog centra u Mrkonjićima, te potvrdio da će Srbija graditi i dionicu magistrale kroz Hercegovinu od Tjentišta do Foče.\n„Izdvojićemo najprije sa pet miliona maraka, a poslije ćemo da nastavimo kako bi vam put do Višegrada i Srbije bio i lakši i kraći“, poručio je Vučić.\nFinansijka pomoć projektima u Srpskoj, kazao je Vučić, iz mjeseca u mjesec i iz godine u godinu biće sve veća.\nPredsjednik Republike Srpske Milorad Dodik istakao je da podrška Srbije raznim projektima u Republici Srpskoj najbolje svjedoči da su Srpska i Srbija upravo u mandatu predsjednika Vučića postigli najviši nivo saradnje.\nPrethodni tekstVaskršnja čestitka načelnika opštine Rogatica\nSljedeći tekstOd ljeta novi turistički sadržaji – vozić i žičara


Francuska donirala Policiji Distrikta balistički identifikacioni sistem\nHome Društvo Francuska donirala Policiji Distrikta balistički identifikacioni sistem\nDelegacija Ambasade Republike Francuske, koju je predvodio policijski ataše, boravila je u radnoj posjeti Policiji Brčko distrikta BiH.\nNa osnovu Sporazuma o donaciji sistema za automatsku balističku identifikaciju, koji će pomoći forenzičkim agencijama u BiH u otkrivanju i identifikaciji oružja, a koji je nedavno potpisan između Ministarstva bezbjednosti BiH i Ministarstva spoljnih poslova Republike Francuske, policijskim agencijama/organizacionim jedinicama u BiH, među kojima je i Policija Brčko distrikta BiH, doniran je uređaj – automatizovani balistički identifikacioni sistem EvoFinder.\nAutomatski balistički identifikacioni sistem omogućava formiranje baze podataka balističkih tragova na čaurama i projektilima iz počinjenih krivičnih djela, kao i automatsku pretragu kroz tu bazu. Korišćenje ovog sistema značajno će unaprijediti mogućnosti za rasvjetljavanje krivičnih djela na forenzičkom nivou, kao i za obezbjeđivanje materijalnih dokaza za krivično procesuiranje tih djela.\nFrancuska i BiH posljednjih deset godina imaju snažnu saradnju u oblasti bezbjednosti, odnosno borbi protiv terorizma, trgovine ljudima, organizovanog kriminala, kao i krijumčarenja vatrenog oružja, municije i eksploziva.\nPrethodni postObustava saobraćaja od Ilićke do Gredica\nSledeći postU nedjelju remont čvorne trafo stanice Brčko I na Bijeljinskoj cesti\nUrednik - March 22, 2019 0\nUz pomoć Omladinskog centra „Vermont“ iz Brčkog, Udruženje Urban i UNICEF BiH realizuju projekat koji ima za cilj da osnaži mlade, kreativne...


Poziv kompanijama na sajmove „Hannover Messe“ i „PLMA“ - vesti - srp\nPoziv kompanijama na sajmove „Hannover Messe“ i „PLMA“\nPrivredna komora Srbije i Razvojna agencija Srbije pozvale su kompanije da se prijave za učešće na međunarodnim sajmovima tehnike „Hannover Messe“ u Nemačkoj i robnih marki „PLMA“ u Holandiji.\nSajam „Hannover Messe“ će se održati u Hanoveru od 24. do 28. aprila 2017.\n„Hannover Messe“ traje duže od šest decenija i predstavlja vodeći tehnološki sajam u Evropi. U 2016. na sajmu je učestvovalo više od 5.200 izlagača, a „Hannover Messe“ je okupio oko 200.000 posetilaca. Srbija će se u Hanoveru predstaviti na nacionalnom štandu na kome mogu da učestvuju privredna društva, preduzetnici i poslovna udruženja iz Srbije koji se bave proizvodnjom u oblasti metalsko-mašinske industrije.\nPrivredna komora Srbije i Razvojna agencija Srbije takođe organizuju učešće domaćih firmi na međunarodnom sajmu robnih marki „PLMA“ Amsterdamu 16. i 17. maja 2017. godine.\n„PLMA“ više od 30 godina predstavlja vodeće mesto na kome se susreću proizvođači sa predstavnicima najvećih maloprodajnih lanaca. U 2016. godini na sajmu je učestvovalo više od 4.300 izlagača od čega se 60 zemalja predstavilo sa nacionalnim štandovima.\nPravo učešće na sajmu imaju privredna društva, preduzetnici i poslovna udruženja iz Srbije iz sektora prehrambene industrije. Rok za prijavu učešća na sajmovima „Hannover Messe“ i „PLMA“ je 10. januar 2017.


Općinski načelnik razgovarao sa predstavnicima Jedinstvene organizacije boraca – Općina Kalesija\nOpćinski načelnik razgovarao sa predstavnicima Jedinstvene organizacije boraca\nOpćinski načelnik Sead Džafić održao je sastanak sa predsjednikom Jedinstvene organizacije boraca općine Kalesija Šemsudinom Nasupovićem i članovima Mirsadom Ikanovićem, Rusmirom Hasanovićem, Šemsudinom Ćatićem i Fadilom Vildićem.\nTema sastanka bila je upoznavanje sa aktivnostima koje provodi ova organizacija, kao i o pomoći od strane Općine Kalesija.\nU februaru ove godine mi smo napravili reorganizaciju postojeće organizacije boraca i želja nam je da napravimo promjene koje će donijeti dobro pripadnicima boračke kategorije. Kada smo ušli u kancelariju nakon izbora novog rukovodstva zatekli smo dug i probleme, kazao je predsjednik JOB-a Šemsudin Nasupović.\nOn ističe da prethodni predsjednik nije uspostavio nikakvu bazu podataka kada su u pitanju boračke kategorije te da nema nikakvih tragova da se pomagalo borcima i članovima njihovih porodica.\nNasupović je načelnika upoznao sa aktivnostima koje JOB provodi rekavši da je u toku evidencija svih boračkih kategorija, obilazak mjesnih zajednica te pravljenje planova za obilježavanje bitnih datuma i događaja u Kalesiji kojima će JOB dati doprinos.\nMoja želja je da Kalesija ima jaku Jedinstvenu organizaciju boraca i da zajedno sa nama rade na pomoći ugroženim kategorijama, posebno kada je riječ o ugroženim demobilisanim borcima. Općina svake godine u budžetu planira sredstva za pomoć boračkim organizacijama tako da mi njima izdvojimo određena novčana sredstva za aktivnosti koje provode. Nećemo izostaviti Jedinstvenu organizaciju boraca i oni će dobiti ta sredstva. Također, predsjednik JOB-a će biti i u komisiji za obilježavanje bitnih datuma i događaja za općinu Kalesija kako bi i oni koji su u ratu branili našu općinu sada u miru pričali o tome i dali svoj doprinos u manifestacijama, kazao je načelnik Džafić.\nRusmir Hasanović član JOB-a ispred Dijaspore mišljenja je da će i ljudi koji su van granica naše države dati doprinos da ova organizacija uspije u svojim planovima a da su dobro krenuli govori i podatak da su za manje od mjesec dana koliko rade pod novim rukovodstvom uradili mnogo posla, te da je već tu preko 500 članova koji su ispunili pristupnicu.\nSvjedoci smo da svaki dan imamo izjave iz manjeg entiteta da nema ko braniti državu BiH, ja odgovorno tvrdim da bi je opet branili ovi ljudi koji su danas tu načelniče. Moja dva punoljetna sina i ja stavljamo se na raspolaganje da branimo ovu državu i našu Kalesiju, ali isto tako tu smo da pomognemo naše saborce, kazao je Hasanović.\nNakon sastanka sa predstavnicima JOB-a načelnik je potpisao pristupnicu Jedinstvenoj organizaciji boraca, kao nekadašnji pripadnik Armije Republike BiH.\nPrevious\tMeđuentitetska saradnja, FK Borac iz Osmaka prvenstvene utakmice će igrati u Memićima\nNext\tNačelnik upriličio prijem za načelnika PU i komandira PS Kalesija


REZULTATI RADA MINISTARSTVA PRAVDE U PROTEKLIH 100 DANA: Novi zakoni, borba protiv korupcije i unapređenje uslova rada sudova i tužilaštava\nPrvih 100 dana rada Vlade Republike Srbije su prilika za sumiranje rezultata i po pojedinačnim ministarstvima. Tako se u najznačajnije rezultate Ministarstva pravde mogu izdvojiti novi zakoni, borba protiv korupcije i unapređenje uslova rada sudova i tužilaštava.\n1. Rezultati sprovođenja Zakona o sprečavanju nasilja u porodici\nNovi Zakon o sprečavanju nasilja u porodici ("Sl. glasnik RS", br. 94/2016) podstakao je potencijalne i stvarne žrtve da prijave nasilje. Uvedene su hitne mere – zabrana prilaska žrtvi i udaljenje nasilnika iz kuće.\nPolicija i tužilaštvo sada imaju snažno oruže u borbi protiv porodičnog nasilja. Formiran je Savet za suzbijanja nasilja u porodici 13. jula 2017. godine.\nOd početka primene zakona do kraja avgusta 2017. godine bilo je preko 9.400 razmotrenih slučajeva nasilja u porodici, skoro 4.000 predloga za produženje hitne mere, 3.811 usvojenih predloga i 2.160 izrađenih individualnih planova zaštite žrtava.\n2. Borba protiv korupcije i organizovanog kriminala\nZapočeto je sprovođenje projekta "Prevencija i borba protiv korupcije", koji finansira Evropska unija.\nCilj projekta je uspešna implementacija novog Zakona o organizaciji i nadležnosti državnih organa u suzbijanju organizovanog kriminala, terorizma i korupcije ("Sl. glasnik RS", br. 94/2016), kojim se uvode "udarne grupe" u tužilaštvima, usko specijalizovani timovi profesionalaca, koji će se baviti samo korupcijom i finansijskim kriminalom.\nPotpisan je Memorandum o saradnji sa Finansijskom policijom Italije u cilju razmene iskustava i bolje saradnje dve države u borbi protiv finansijskog kriminala i korupcije.\nSredstva dobijena od odlaganja krivičnog gonjenja – oportuniteta u vrednosti od oko 2.9 miliona evra raspoređena su na 98 projekata iz oblasti zdravstva, kulture, prosvete, socijalne zaštite...\nPotpisani su sporazumi o elektronskoj razmeni podataka sa Ministarstvom unutrašnjih poslova i Agencijom za privredne registre, čijom realizacijom se utiče na smanjenje trajanja sudskih postupaka i brži i kvalitetniji rad sudija i tužilaca.\nPočela elektronska razmena podataka između socijalnog osiguranja i pravosudnih organa u cilju lakšeg pristupa informacijama sudija i tužilaca.\nProjekat elektronske razmene podataka, koji sprovodi Ministarstvo pravde omogućiće ubrzavanje postupaka i rad drugih državnih organa, jer će neophodni podaci biti dostupni jednim klikom.\nIzrađene su nove internet prezentacije sudova u cilju unapređenja transparentnosti njihovog rada u sadržajnom, tehničkom i grafičkom smislu.\nUnapređen je rad internet prezentacije i aplikacije za mobilni Portala sudova, čime su podaci o sudskim postupcima postali dostupniji građanima.\nOtvorena je nova zgrada u okviru Kazneno-popravnog zavoda u Nišu, površine skoro 3.000 kvadrata, čime su se unapredili uslovi rada zaposlenih i tretman osuđenih lica u skladu sa EU standardima.\nPočelo je sprovođenje projekta za unapređenja kapaciteta i rada zatvorskog sistema, podržanog od strane EU.\nZapočeti su radovi na rekonstrukciji suda u Lazarevcu, u toku su radovi na potpunoj revitalizaciji zgrade "Palate pravde" u Beogradu površine preko 24.000m2, a u završnoj fazi se nalaze radovi na izgradnji nove zgrade Prekršajnoj suda u Pančevu i novog zatvora u Pančevu.\nZavršene su u potpunosti renovirane zgrade sudova i tužilaštava u Kraljevu i Prijepolju, površina više od 4.500 kvadrata.\nJačanje pravosudne infrastrukture direktno utiče na efikasnost pravosuđa, kroz skraćenje trajanja sudskih postupaka, češće zakazivanje ročišta i povećanje broja sudećih dana.\n6. Diplomatska, regionalna i međunarodna saradnja\nOdržani su sastanci sa ambasadorima Nemačke, Rusije, SAD-a, Slovenije, kao i ambasadorom Delegacije u EU u Srbiji u cilju jačanja međudržavne saradnje u oblasti pravosuđa i podrške Srbiji na njenom putu ka EU.\nPoklon za kolege iz regiona - ministri pravde Srbije i BiH potpisali Protokol o ustupanju softvera namenjenog zatvorskim ustanovama, koji je Srbija poklonila BiH.\nTreba pomenuti i posetu zamenice predsednika Vlade Bugarske za sudsku reformu i ministra spoljnih poslova Bugarske, kao i posetu Vicekancelara i ministra pravde Austrije.\nTakođe, posetu izvestilaca Komiteta za monitoring Parlamentarne skupštine Saveta Evrope, kao i zajednički obilazak radova na zgradi "Palata pravde" u Beogradu sa izvestiocem Evropskog parlamenta za Srbiju Dejvidom Mekalisterom.\nSastanak sa direktorom Misije USAID u Srbiji u vezi sa početkom sprovođenja novih projekata, koji za cilj imaju unapređenje rada pravosudnih organa\nSmanjena je javnobeležnička naknada za osobe sa invaliditetom.\nMinistarka pravde Nela Kuburović učestvovala je na međunarodnoj konferenciji o govoru i zločinu iz mržnje, koja je organizovana u okviru "Nedelje ponosa".\nOdržana su četiri okrugla stola u okviru javne debate o promeni Ustava Republike Srbije ("Sl. glasnik RS", br. 98/2006) u oblasti pravosuđa, na kojima su prisustvovali sudije, tužioci, predstavnici strukovnih udruženja i civilnog sektora.\nMinistarstvo pravde je priredilo i video prezentaciju postignutih rezultata, a koju možete pogledati na sledećem linku.\nIzvor: Vebsajt Telegraf, 13.10.2017.


DUGOVI DO GUŠE, MESI PRED ODLASKOM ALI POJAČANJA STIŽU: Barsa zvanično dovodi opasnog Brazilca!\nIzvor: SrbijaDanas.com, 03.Feb.2021, 12:18\nTransfer se smatra "mutnim".\nDoskorašnji fudbaler Betisa, Emerson, ovog leta će i zvanično postati član katalonskog velikana Barselone. Sve bi ovo proteklo "glatko", da katalonski gigant nije objavio listu dužnika u kome se jasno vidi da su dugovanja prema ostalim klubovima milionska. Kako se već i ranije pisalo, zvezda Barse, Leo Mesi, bi uskoro mogao da napusti Nou Kamp, međutim, ništa od navedenog nije pokolebalo Katalonce da ulože milione u dovođenje Emersona. >> Pročitaj celu vest na sajtu SrbijaDanas.com <<\nOvaj posao se smatra još jednom "mutnom" radnjom bivšeg predsednika Đordija Bartomeua i njegove uprave, koja je u saradnji sa Betisom dovela Emersona iz brazilskog Atletika za 12 miliona evra, ali postignut dogovor da Brazilac ostaje na pozajmici u Andaluziji do leta 2021. godine.\nEmerson praktično od 1. jula zvanično postaje član Barselone i prema najavama nema nameru da ostaje u Betisu. Klub iz Andaluzije se nadao da će sa Barsom pronaći zajednički jezik oko produžetka pozajmice, ali Brazilac odmah želi na Kamp Nou.\nOčekuje se da Emerson dobije šansu, pozicija desnog beka je bila kritična, pa bi njegovim dolaskom Seržinjo Dest dobio konkurenciju.\nEmerson ima tek 22 godine, sigurno da je pred njim budućnost, samo je pitanje da li u Barseloni.\nZa početak, na leto dobija šansu da se dokaže, jer će i zvanično postati Barsin.\nPogledajte kako izgleda Aleksandra Mendez, devojka koja je umalo ukrala srce Kristijana Ronalda


Prva konferencija za novinare povodom 45. FEST-a - Vesti\nPrva konferencija za novinare povodom 45. FEST-a\nU Svečanoj sali Skupštine grada Beograda 30. januara u 12h je održana prva konferencija za novinare povodom programa predstojećeg 45. FEST-a, koji će se održati od 24. februara do 5. marta 2017. godine.\nSvečana sala Skupštine grada Beograda 30. januara\nNa konferenciji se novinarima prvo obratila Ivona Jevtić, gradski sekretar za kulturu i predsednica Odbora FEST-a, koja je ukazala na veliki broj sponzora i medijskih pokrovitelja kojima se zahvalila. Kako je rekla, ove godine je Sekretarijat za kulturu grada Beograda izdvojio čak pet miliona dinara više za najveći beogradski filmski festival, a rezultati se od Ministarstva kulture i informisanja željno iščekuju. Ivona Jevtić istakla je i kompaniju Lukoil Srbija koja je drugu godinu za redom generalni sponzor FEST-a, povodom čega se obratio i Ivan Brajović, zamenik direktora za isporuku i logistiku, izjavivši kako im je veliko zadovoljstvo da opet budu deo jedne ovako značajne manifestacije. Jevtić je još naglasila činjenicu da će na 45. FEST-u premijerno biti prikazano čak 95 ostvarenja, a zatim je reč predala umetničkom direktoru festivala.\nZa kraj, novinarima se obratila se Nataša Ilić, v. d. direktora CEBEF-a, obaveštavajući prisutne kolege novinare kako su pripreme za FEST uveliko u toku, a da će se karte naći u prodaji od 4. februara. Ona je naglasila da su cene karata i dalje pristupačne, te da se FEST i ove godine održava na mnogobrojnim poznatim festovskim lokacijama u Beogradu, a novost je i saradnja sa UK Palilula, odnosno bioskopom “Vlada Divljan”. Nataša Ilić se zahvalila selektorima na raznovrsnom programu i poželela svima uspešan i uzbudljiv festival


Počeli pregovori sa MMF-om\n22 avgust, 2011\nMisija MMF-a i delegacija Srbije u Narodnoj banci Srbije, 22. avgust 2011.\nUkoliko Srbija uspešno okonča pregovore sa misijom MMF-a, mogla bi da računa da će Odbor izvršnih direktora MMF-a odobriti novi aranžman iz predostrožnosti krajem septembra. Pregovori sa Albertom Jegerom i drugim predstavnicima misije MMF počeli su danas, a trajaće do kraja avgusta.\nRadnim sastankom u Narodnoj banci Srbije započeli su zvanični pregovori sa misijom Međunarodnog monetarnog fonda o sklapanju aranžmana iz predostrožnosti, koji bi, između ostalog podrazumevao i mogućnost korišćenja oko milijardu evra u slučaju potreba Srbije.\nTokom predstojeće posete misije MMF sa predstavnicima Srbije biće razmotrena najnovija makroekonomska kretanja u zemlji, uticaj aktuelne globalne finansijske krize na srpsku privredu, kao i mere ekonomske politike radi prevazilaženja spoljnih rizika i ublažavanja eventualnih posledica krize, saopštila je NBS.\nU okviru strukturnih reformi razgovaraće se o javnim preduzećima i reformama u zdravstvu, prosveti i penzionom sistemu, kao i o unapređenju investicione klime.\nTokom dana sa Misijom MMF-a se sastao i srpski premijer Mirko Cvetković i tokom razgovora konstatovano je da je i u narednom periodu neophodno striktno poštovanje fiskalnih pravila u Srbiji, sprovođenje ušteda na svim nivoima vlasti, kao i nastavak sprovođenja reformi u cilju unapređenja investicione klime.\nCvetković je ocenio da je aranžman iz predostrožnosti sa MMF-om, koji ne podrazumeva obavezno povlačenje sredstava, veoma važan za našu zemlju jer svim stranim investitorima predstavlja potvrdu da Srbija vodi kredibilnu ekonomsku politiku.\nUkoliko s misijom bude postignut dogovor o ekonomskoj politici koja će se sprovoditi u narednom periodu, Srbiji bi Odbor izvršnih direktora MMF-a mogao da odobri novi aranžman iz predostrožnosti krajem septembra.


SNS danas o prijedlogu Dačića - mojKontakt portal - Radio Televizija Kontakt\nSNS danas o prijedlogu Dačića\nPredsjednik Vlade Srbije Ivica Dačić predložio je juče nakon sastanka sa lidera koalicije da vlada nastavi rad bez Ujedinjenih regiona Srbije i lidera URS Mlađana Dinkića, i poručio da, ukoliko Srpska napredna stranka ne prihvati taj prijedlog, predstoje izbori ili neka nova vladajuća koalicija bez socijalista.\nDačić se poslije toga sastao sa predsjednikom Srbije Tomislavom Nikolićem a na sastanku je dijelom učestvovao i vicepremijer Aleksandar Vučić.\nNikolić je apelovao na vladu, posebno na Srpsku naprednu stranku, da ubrzano okončaju rekonstrukciju i nastave reforme, poručivši da za izbore uvijek ima vremena.\nU međuvremnu, lider URS Mlađan Dinkić je na konferenciji za novinare optužio premijera da obmanjuje javnost u želji da zadrži premijersko mjesto, a što se URS-a tiče, dodao je, oni će ubuduće biti konsturktivna opozicija.\nU očekivanju da naprednjaci odgovore na ponudu premijera ostaju potpuno različita viđenja razgovora koji su vođeni prekjuče i juče i između lidera SNS, SPS i URS, a koja su iznijeli Dačić i Dinkić.\nPremijer tvrdi da je ponuda koju je Dinkić iznio juče sasvim neprihvatljiva, lider URS kaže da je za SNS ta ponuda bila prihvatljiva, što mu je lično, kako je rekao, potvrdio Aleksandar Vučić.\nDačić prijedlog Dinkića da bude potpredsjednik zadužen za investicije vidi kao opasnost od stvaranja novog superministarstva, do lider URS to objašnjava željom da radi, dovodi investitore i da zaposli Srbiju.\nKonačno, premijer je napomenuo da nije želio da ponižava ni Dinkića, ni URS, pa mu je ponudio da bira neki treći resor, izuzev finansija i privrede, za koje premijer smatra da ih Dinkić nije dobro vodio.\nDinkić je, međutim, kazao da je premijer bio iznenađen što je URS pristao da se resor privrede i finansija podijeli, pa kako to nije očekivao, uplašio se za svoju funkciju ako te resore dobije SNS, i zato je odlučio da više ne sarađuje s URS-om.\nOdbornici o Prijedlogu odluke o usvajanju rebalansa gradskog budžeta\nRazgovarali smo sa Stros-Knom


Najavljena krivična prijava zbog zatrpavanja bare Reva\nTanjug 28. maja 2021. 17:13\nBEOGRAD – Stanari okolnih naselja i ekološke organizacije već više od nedelju dana neprekidno dežuraju kod bare Reva u Krnjači i sprečavaju istovar građevinskog otpada, a sutra će informisati o podnošenju krivične prijave protiv odgovornih za zatrpavanje bare Reva.\nKako je za Tanjug izjavila Ana Džakić iz Udruženja građana „Bela Čaplja 1165“, problem je nastao prošle godine kada je na području zaštićenog prirodnog dobra „Bara Reva“ počeo istovar šuta.\nOna je naglasila da je ubrzo gomila šuta počela da se širi velikom brzinom, a buka kamiona koji su istovarali šut je smetala i stanarima naselja „Braća Marić“.\n„Kada smo izašli na teren i kada smo videli šta se ovde zapravo događa, to je postalo alarmantno. U pitanju je nasipanje šutom i različitim vrstama građevinskog otpada, koje je svakog dana dovozilo na stotine kamiona“, rekla je Džakić.\nOna je dodala da su stanari okolnih naselja početkom maja napravili protestnu šetnju da bi ukazali na problem u svom komšiluku.\n„Međutim, kada se završila protestna šetnja, u roku od 15 minuta kamioni su ponovo počeli da dolaze, što je bilo poprilično uvredljivo za sve nas. Tada je rešeno da istovar šuta mora da se zaustavi i da se kamioni blokiraju“, rekla je ona i dodala da blokada traje od prošlog petka.\nPrema njenim rečima, svako ko dođe, prođe i vidi šta se dešava pruži im podršku u blokadi.\n„Od javnih ličnosti imali smo čast da nam dođe Svetlana Ceca Bojković, danas je bila divna Vesna Čipčić, imamo podršku od Dragoljuba Bakića, pokreta Odbranimo reke Stare planine, Savskog nasipa, Ne davimo Beograd, udruženja iz Pančeva, Zemuna, Čuvara vatre, frilensera, različitih eko udruženja, planinara“, dodala je Džakić.\nOna je rekla da sutra planiraju da dovedu još veći broj ljudi, da ih upoznaju sa situacijom i daljim koracima.\n„Dajemo predlog da se ovde napravi Dunavski park, da od ovog rugla bude nešto korisno i lepo“, rekla je Džakić.\nStanovnik naselja „Braća Marić“ Petar Matunović kaže da je pravni problem u tome što se nasipanje bare Reva vrši bez dozvole.\n„Područje bare Reva spada u predeo izuzetnih odlika i on uživa međunarodnu zaštitu IBAs, područje značajno za život ptica. Sva udruženja ljubitelja ptica su se oglasila ovim povodom i protestvovala zbog zatrpavanja bare Reva koje važi za jedno veliko stanište ptica“, rekao je Matunović.\nPrema njegovim rečima, u bari Reva živi više od 100 strogo zaštićenih vrsta ptica.\n„Pravna problematika je to što neko bez ikakve dozvole i plana izvršio prosipanje preko 100 hiljada kamiona u područje bare Reva. Sav ovaj šut je potencijalno toksičan“, rekao je Matunović i dodao da bi ispiranjem šuta toksične materije mogle završiti u vodotokovima.\nOrganizatori protesta sutraplaniraju celodnevni „Šutstok na Revi“, festival aktivizma, solidarnosti i ljubavi prema prirodi.\nKako su najavili, u popodnevnim časovima će predstaviti svoje zahteve, inicijativu za trajnu zaštitu Reve i informisati o krivičnoj prijavi protiv odgovornih za zatrpavanje bare Reva,


Satya Nadella imenovan za predsednika upravnog odbora Microsoft-a\n21. juni 2021. 25. juni 2021. Branislav Bubanja\nSatya Nadella, koji je 2014. godine postao CEO Microsoft-a, imenovan je na novu dodatnu funkciju u kompaniji. Članovi odbora direktora izabrali su ga za novog predsednika ovog tela. Dosadašnji predsednik odbora direktora Microsoft-a, John W. Thompson, ostaće u odboru kao vodeći nezavisni direktor. Inače, Thompson je predvodio „potragu“ za novim generalnim direktorom u periodu od 2013. do 2014. godine i on je „zaslužan“ za postavljanje Nadelle na mesto CEO-a.\nU svojoj novoj ulozi Nadella će upravljati upravnim odborom, a njegova stručnost i poznavanje kompanije, kao i duboko razumevanje poslovnih procesa omogućiće donošenje pravih strateških odluka i identifikovanje ključnih rizika u narednom periodu.\nInače, Bill Gates, koosnivač Microsofta, „sklonio se“ sa vodeće pozicije kompanije 27. juna 2008. godine, ali je bio na poziciji predsednika odbora direktora sve do 4. februara 2014. godine. Nakon toga je, sve do 2020. godine bio regularan član odbora direktora do marta 2020. godine.\nTagovi: Microsoft, nadela, predsednik odbora direktora, satya nadella\n← Xiaomi testira novu MIUI funkciju – pokazatelj dugoročnog stanja baterije\nSpotify je kupio Podz, platformu za pretragu podcast-a →


Ovo je najplaćeniji POSAO uz najmanji nivo STRESA - BIZlife\nNa sami vrh liste najbolje plaćenih poslova uz nizak nivo stresa našla se stomatologija, pokazalo je istraživanje američke medijske kuće U.S. News & World Report.\nIako se ova profesija nije našla na prvom mestu najplaćenijih zanimanja, u kategoriji godišnjih primanja i nivoa stresa je odnela pobedu.\nNaime, prema njihovom istraživanju zaposleni u ovoj profesiji u SAD, u proseku primaju godišnju platu od 225.760 dolara.\nKako navodi Market Watch, razlog tome leži upravo u dobroj organizaciji dnevnog rasporeda. Naime, kao i u većini medicinskih oblasti, tačan dnevni raspored je poznat i nekoliko dana unapred što uveliko smanjuje stvaranje stresa.\nUz to, na smanjenje stresa pozitivno utiče i činjenica da stomatolozi u proseku imaju veoma mali broj hitnih intervencija.\nInače, u analizi U.S. News & World Reporta uključeno je 187 visoko plaćenih poslova, a uz stomatologiju na listu najmanje stresnih zanimanja, mogućnosti napretka i dobrog balansa privatnog i poslovnog života ušli su još i programeri, statističari, logopedi, veterinari kao i deo medicinskih radnika.\nPingback: Ovo je najplaćeniji POSAO uz najmanji nivo STRESA - biznis24.rs\n21/06/2020 | 01:08\nPingback: Malo stresa - mnogo para: Profesija sa najmanje nervoze, a prosečnom platom od 226 hiljada dolara - Radio Balkanfox


Zagađen vazduh - Blic Online\nZbog izrazito pogoršanih vrednosti kvaliteta vazduha, Vlada Kantona Sarajevo proglasila je stepen upozorenja “uzbuna” i izdala važna uputstva građanima u vezi sa boravkom na otvorenom, fizičkim aktivnostima, nošenju zaštitinih maski kao i korišćenju motornih vozila odnosno gradskog prevoza.\nUDAHNULA TOKSIČAN DIM I SRUŠILA SE Vazduh u Australiji je toliko zagađen da je jedna putnica preminula čim je izašla iz aviona\nKoliko je vazduh u Australiji zagađen i opasan zbog požara koji pustoše mnoga mesta na ovom kontinentu, govori i podatak da je jedna starija žena preminula samo nekoliko minuta pošto je izašla iz aviona u Kanberi.\nIranske vlasti odlučile su danas da škole u Teheranu ostanu zatvorene zbog opasno niskog kvaliteta vazduha.\nSrednjoškolci u Severnoj Makedoniji bojkotovali su danas nastavu, izrazivši na taj način protest zbog zagađenja vazduha.\nGradske vlasti u Teheranu donele su odluku da zatvore obdaništa, škole i univerzitete zbog visokog stepena zagađenja vazduha, javili su danas iranski mediji.\nPovišen vazdušni pritisak, temperature iznad proseka za ovo doba godine, kao i odsustvo vetra – meteorološki su uzroci što je već danima u Beogradu aerozagađenje na nivoima skoro istim ili približnim kao usred grejne sezone. Osim vremenskih prilika, i saobraćaj je jedan od glavnih uzročnika zagađujućih materija.\nGlavne teme o kojima proteklih dana pričaju Beograđani je zagađen vazduh i dim sa deponije u Vinči. Društvene mreže su preplavljene objavama na kojima se vazduh bukvalno vidi, a aktuelne su i fotografije dima koji dolazi iz pravca deponije u Vinči.\nAko ste mislili da su dani teškog disanja iza nas, nakon što je vetar malo očistio vazduh u prestonici, grdno ste se prevarili.


Mladi iz Slovenije, BIH i Srbije protiv predrasuda i stereotipa | Caritas Srbije\nMladi iz Slovenije, BIH i Srbije protiv predrasuda i stereotipa\nMarch 14, 2018 - Mir i pomirenje\nOd 12. do 14. marta u Ljubljani održan je drugi trening u okviru Youth United projekta, koji je okupio mlade iz Bosne i Hercegovine, Slovenije i Srbije, predstavnike različitih organizacija koje se bave izgradnjom mira, obrazovanjem, volonterizmom i podsticanjem solidarnosti. Tema treninga bila je Nenasilna komunikacija, prevazilaženje stereotipa i predrasuda.\nKroz radioničarski rad, igre i razgovor, podstaknuti trenerima učesnici su se suočili sa temama borbe protiv stereotipa i predrasuda, problemima u komunikaciji i načinu rešavanja istih, fazama komunikacije, nenasilne komunikacije i postavljanja granica. Trening je trajao dva dana, dok je trećeg dana organizovana studijska poseta projektima Karitasa Slovenije. Jedan od njih je terapeutska zajednica za odvikavanje od zavisnosti „Pelikan“, u kojoj su smešteni korisnici sa duplom dijagnozom: mentalnim poteškoćama i bolešću zavisnosti. Nakon toga učesnici su posetili socijalno preduzeće – restoran međunarodne kuhinje „Skuhna“, u kome rade migranti sa globalnog juga, koji borave u Sloveniji, gde su imali prilike da probaju specijalitete sa različitih krajeva sveta.\nProjekat Youth United zajedno sprovode Caritas BIH, Karitas Slovenije i Caritas Srbije, u cilju osnaživanja udruženja mladih, podsticanja multietničke saradnje i međureligijskog dijaloga. Projekat je ko-finansiran od strane Erasmus + fonda Evropske Unije i traje do avgusta 2019. godine.


Youth Heroes - EXIT Fondacija projekat\nEXIT fondacija u saradnji sa kompanijom NIS od 2013. Sprovodi višegodišnju kampanju „Youth Heroes“ sa ciljem promocije pozitivnih uzora mladima u Srbiji. Od 2015. godine ustanovljeno je nacionalno priznanje „Youth Heroes” koje se svečano dodeljuje najboljim mladim ljudima iz oblasti obrazovanja i nauke, preduzetništva i kreativnih industrija, društvenog aktivizma, kulture i umetnosti.\nŽelja EXIT-a bila je da se mladi heroji u Srbiji izvuku iz anonimnosti, predstave javnosti i promovišu kako bi postali inspiracija, ponos i uzor za cele generacije. To su svi oni mladi ljudi koji stvaraju u tišini i postižu velike uspehe, osvajaju medalje na međunarodnim naučnim takmičenjima, unapređuju svoju lokalnu zajednicu, stvaraju vrhunska umetnička dela, osmišljavaju kreativne poduhvate i pokreću uspešne kompanije, a opet su nedovoljno vidljivi.\nVizija projekta je da ovi mladi heroji budu uzori i ambasadori svoje generacije, kao i svih nas. Rezultat višegodišnjeg projekta „Youth Heroes“ i njegove aktivne promocije pozitivnih uzora mladima, jeste da stimuliše dolazeće generacije da aktivno učestvuju u društvu koje vrednuje znanje, kreativnost i rad.


VLADA RS: Utvrđeni predlozi zakona u oblasti železničkog saobraćaja\nVlada Republike Srbije usvojila je, na sednici održanoj 5. aprila 2018. godine, tri predloga zakona kojima se uređuje oblast železničkog saobraćaja i prevashodno obezbeđuje dalji razvoj železnice, otvara tržište železničkih usluga i unapređuje bezbednost na železnicama.\nVlada je usvojila Predlog zakona o železnici, kojim se uređuje upravljanje železničkom infrastrukturom, obavlja delatnost železničkog prevoza, vrši licenciranje prevoznika, utvrđuje oblast cena i usluga i nadležnost Direkcije za železnice.\nOvim predlogom zakona postiže se dalje otvaranje i harmonizacija našeg tržišta sa jedinstvenim evropskim železničkim tržištem, obezbeđuje veća efikasnost i bolja integrisanost, kao i konkurentnost u odnosu na druge vidove saobraćaja.\nPredlogom zakona o interoperabilnosti železničkog sistema obezbeđuje se sistem za bezbedno kretanje vozova.\nU železničkom sektoru, koncept interoperabilnosti omogućiće saobraćanje vozova na celoj evropskoj železničkoj mreži, samo uz infrastrukturnu, informacionu i komunikacionu međusobnu povezanost.\nIzvor: Vebsajt Vlade, 05.04.2018.


„Nama rudnik ovde ne treba, mi imamo plodnu zemlju i živimo od svog rada“, istakao rekao je Branimir Vučiću u lice. Naveo je i da se tri puta obraćao predsedniku, ali da nije dobio odgovor.\nPodržava i blokade puteva i proteste, ali napominje – samo ako su protiv Rio Tinta. „Ako je radi Đilasa i Vučića, to me ne interesuje“, jasan je naš sagovornik. Kaže i da su njegove komšije istog mišljenja kao i on.\nPreviousPrevious post: Muškarac iz Zemuna ZAPREPASTIO komšiluk: Uhvaćen kako radi JEZIVU stvar u zgradi\nNextNext post: Mitrović izvređao gledaoce Pinka: Da niste glupi ko k***c, ne bih profitirao


Novi ljudi za nova tržišta Novi ljudi za nova tržišta – Personal magazin\nNovi ljudi za nova tržišta\nExtreme Networks je fokusirao poslovanje na tržišta visokog rasta: istočnu Evropu, Rusiju i Adriatik regiju\nKompanija Extreme Networks, provajder sigurnih rešenja za konvergentne mreže, promovisala je Huana Martina na mesto regionalnog direktora novoformiranog sektora za tržišta visokog rasta.\nCilj ovog sektora kompanije je fokusiranje na tržišta zemalja centralne i južne Evrope, Turske, Izraela, Rusije i bivših sovjetskih republika.\nHuan Martin, novi direktor HGM sektora, će svoje dosadašnje veliko iskustvo u menadžmentu iskoristiti u cilju povećanja prodaje i distribucije proizvoda kompanije Extreme Networks na pomenutim tržištima. Huan Martin poseduje dvadesetogodišnje, međunarodno iskustvo u prodaji i menadžmetu, koje je između ostalog sticao i u kompaniji Nokia Siemens Networks, gde je bio odgovoran za upravljanje odnosima sa partnerima u okviru sektora Global Service business.\n“Stekao sam veliko iskustvo u razvoju Go to Market strategija i kreiranju internacionalnih poslovnih sistema” navodi Huan Martin, “To se idealno uklopilo u model poslovanja kompanije Extreme networks, po kojem krajnji korisnici ostvaruju korist od široko rasprostranjene i dobro organizovane mreže partnera.\nŠta više, pridružio sam se ovoj kompaniji u veoma uzbudljivom trenutku, kada integracija mreža i komunikacionih servisa više nego ikad utiče na produktivnost poslovanja telekomunikacionih i drugih kompanija, kao i naučnih i državnih institucija. Radujem se poslovnim izazovima koje pruža tržište centralne i južne Evrope, Rusije i bivših sovjetskih republika, Turske, Grčke i Izraela. Činimo sve da bi na što bolji način odgovorili na potrebe klijenata za vrhunskim, prilagodljivim mrežnim tehnologijama i rešenjima.”\nOvaj region, prepoznat kao tržište visokog rasta, čine sledeće države: Albanija, Azarbejdžan, Belorusija, Bosna i Hercegovina, Bugarska, Crna Gora, Češka, Grčka, Gruzija, Hrvatska, Izrael, Jermenija, Kazahstan, Kirgizstan, Mađarska, Makedonija, Moldavija, Poljska, Rumunija, Rusija, Slovačka, Slovenija, Srbija, Tadžikistan, Turkmenistan,Turska, Ukrajina, Uzbekistan.\nSektor za tržišta visokog razvoja fokusira se na novonastale evropske zemlje jer kompanija Extreme Networks prepoznaje ovaj region kao najveći globali potencijal.\nNovi ljudi za nova tržišta was last modified: April 2nd, 2008 by Redakcija\nPakom Grupa na FIST-u


Pančevo dočekalo evropskog šampiona - PLUMRACE\n13. 10. 2015. Comments (0) Views: 768 Autosport, FIA ETCC, Kružne trke\nU emotivnom govoru Borković je podsetio da je kao dečak sanjao ovakve profesionalne uspehe i karijeru. „Večeras mi posebno nedostaje moj otac, kojem mnogo dugujem. Nadam se da me gleda i čuva, a ovu titulu posvećujem njemu i celoj porodici“, rekao je Borković koji nije krio suze.\n– Ponosni smo na Dušana, radujemo se i slavimo njegove uspehe koji su izvanredni i jedinstveni u istoriji automobilizma Srbije, koji je takav patriota i lokal patriota da uvek s ponosom ističe odakle je i nosi svoj grad Pančevo u srcu. On je još jednom pokazao i dokazao da je Pančevo neosporno grad vrhunskih sportskih šampiona“-izjavio je gradonačelnik Saša Pavlov.\n– Dušan Borković na najbolji način reprezentuje Grad Pančevo u svetu vrhunskog sporta. Zahvaljujući njemu, ime našeg grada može se pročitati u svim svetskim novinama i čuti na stotinu različitih jezika na radio i televizijskim stanicama širom planete. Ovo je istorijski uspeh za njega, ali i za nas, Grad Pančevo, koji ga je bezrezervno podržavao.“\n» Autosport, FIA ETCC, Kružne trke » Pančevo dočekalo evropskog šampiona


Mančester Siti deluje kao ekipa koja može da osvoji Ligu šampiona - BBC News na srpskom\nMančester Siti deluje kao ekipa koja može da osvoji Ligu šampiona\nPat Nevin BBC Radio 5\nNatpis na slici Najveći uspeh Sitija do sada u Ligi šampiona bio je polufinale 2016. godine\nMančester Siti je u velikom stilu došao do četvrtfinala Lige šampiona, a nemački Šalke će dugo pamtiti čak 10 lopti u mreži na tom dvomeču.\nNajdalje što su Građani stigli do sada u ovom takmičenju bilo je polufinale 2016, kada ih je izbacio madridski Real.\nTrener Pep Gvardiola više puta je isticao kako njegova ekipa još nema dovoljno iskustva na ovom nivou, ali čini se da je možda stiglo vreme sazrevanja.\nOtuda i nije čudo što mnogi navijači Sitija sve češće postavljaju pitanje da li je ovo ta sezona u kojoj bi Gvardiolina ekipa mogla da postane prvak Evrope?\nBivši škotski reprezentativac i stručni konsultant radija BBC kaže da Siti svakako ima kvalitet za trofej, ali i da postoji nekoliko ozbiljnih prepreka među kojima je i Kristijano Ronaldo.\n„Kada igra najbolje što može, Siti je u stanju da pobedi svakog protivnika u Evropi. Problem je što je ovo nokaut sistem i tu uvek morate da budete na visini zadatka", navodi Nevin.\nPrema njegovim rečima, dovoljno je da Siti odigra loše samo pola sata, pa da se san o evropskoj tituli rasprši.\n„Jedan od faktora je i sreća i samo budala može da kaže da će oni sigurno da osvoje Ligu šampiona. Ako su svi igrači zdravi, Gvardiola ima ogromne mogućnosti, veće neko bilo ko drugi".\nSrbi, fudbal, sinus i kosinus - stižu li kamere na srpske stadione\nSlučaj Kepa - šta se desi kada se sukobe igrač i trener\nKose, brade, pantalone i ostale opklade sportskih zvezda\nNatpis na slici De Brujne je zbog povrede ove sezone počeo samo 12 utakmica u Premijer ligi\nNevin navodi primer Kevina de Brujnea koji je zbog povrede propustio veliki deo sezone.\n„Mnoge ekipe bi slomila povreda takvog igrača, ali Siti nije mnogo patio zbog toga".\nDeo sezone kada sve postaje važne\nSitijev najveći problem, ali i Liverpulov, Totenhemov i Mančester Junajteda, je to što paralelno sa Evropom vode veliku borbu za titulu u Premijer ligi.\n„Ima malo slobodnih dana, a nema lakih utakmica. Ostali timovi u koji su u četvrtfinalu Lige šampiona ipak mogu to povremeno da rade. Intenzitet takmičenja u ostalim ligama je slabiji", ističe Nevin.\nUpravo su obaveze u nacionalnom šampionatu jedan od razloga za slabije rezultate u Evropi poslednjih godina.\n„Sa novcem koji ulažu u vrhunske igrače premijerligaški klubovi bi trebalo da dominiraju, ali poslednji engleski klub koji je osvojio Ligu šampiona bio je Čelsi 2012. godine".\nOve sezone situacija se znatno promenila, jer će u četvrtfinalu igrati čak četiri engleska kluba.\nFinale uvek mora da bude cilj\nNatpis na slici Siti je trenutno prvi na tabeli Premijer lige, a nedavno je odbranio i trofej u engleskom Liga kupu\nNevin kaže da neće biti strašno ako Siti ne postane prvak Evrope ove sezone, jer je konkurencija veoma ozbiljna.\n„Ipak, s obzirom na okolnosti, morali bi da ciljaju plasman u finale. Verujem da će biti razočarani ako ne stignu do kraja. Nije situacija 'biti ili ne biti', bez obzira na istragu o kršenju Finansijskoj fer pleja koju vodi UEFA".\nIgrači i trener bi trebalo da se usredsrede na teren, a da se uprava bori sa pritiskom iz Niona.\n„Ne verujem da će Siti biti izbačen iz Lige šampiona za sledeću sezonu. A čak da klubu zabrane dovođenje novih igrača, pogledajte samo ove koji su igrali protiv Šalkea".\nNatpis na slici Prvi trofej u Ligi šampiona Ronaldo je osvojio sa Mančester Junajtedom\nKako je Nevin podsetio, 2012. godine je malo ko verovao u trijumf Čelsija koji tada nije imao najkvalitetniji tim u Evropi, ali su iskoristili šansu koja im se ukazala.\n„Ajaks je izbacio Real, Junajted je iznenadio PSŽ, tako da se Sitiju polako otvaraju neke stvari. Ranije mi je delovalo da je Siti favorit za osvajanje, ali nisam siguran, sada je tu i Juventus", navodi on.\nNevin ističe da Juventus ima veoma iskusnu ekipu i da bi bilo lakše za Siti da je Stara dama ispala u osmini finala.\n„Italijani su vrlo organizovana ekipa, kompaktna u odbrani i mogu da naprave Sitiju mnogo problema. A tu je i Kristijano Ronaldo koji bi, pretpostavljam, bio vrlo motivisan u slučaju da igra protiv Sitija", zaključio je Nevin.\nVAR sistem stiže u Superligu - šta to znači i koje su najveće prepreke\nČelsi i Kepa - šta se desi kada se sukobe igrač i trener\nDvadeset godina kasnije: Poslednji let za Beograd\nI u Kini protesti, ali gotičara


ODRŽANA JE 34. SEDNICA OPŠTINSKOG VEĆA - Ćuprija.net\nODRŽANA JE 34. SEDNICA OPŠTINSKOG VEĆA\n04 Jun ODRŽANA JE 34. SEDNICA OPŠTINSKOG VEĆA\nPosted at 10:13h in Opštinske vesti\tby\tcuprija.net 0 Comments\nNa 34. sednici Opštnskog veća opštine Ćuprija, većnici su organizovali svoj rad na osnovu dnevnog reda koji je brojao 18 tačaka a dostavljene predloge odluka i nacrta na razmatranjesu nakon diskusije, usvojili.\nNa predlog odeljena za finansije razmatran je i usvojen nacrt Odluke o izmeni i dopuni odluke o budžetu opštine Ćuprija za 2021. godinu. Kako je navedeno u obrazloženju, došlo je do manjih promena u obimu budžeta jer su se nakon donošenja Odluke o budžetu stekli uslovi i pravni osnov za realizaciju neophodnih troškova kod budžetskih korisnika koji nisu bili poznati prilikom izrade Budžeta za 2021. godinu. Kod nekih kapitalnih projekata došlo je do promena izvora finansiranja dok je vrednost projekata ostala nepromenjena a kod tri kapitalna projekta realizacije je planirana u tekućoj i narednoj godini. Nacrtom Odluke o izmeni i dopuni odluke o Budžetu navedeno je i to da su povećani izvori iz prihoda iz drugih novoa vlasti.\nVećnici su razmatrali nacrt Odluke o izmeni i dopuni Kadrovskog plana Opštinske uprave opštine Ćuprija, Pravobranilaštva i Službe budžetske inspekcije kojom je predviđeno angažovanje internog revizora u skladu sa odlukom o osnivanju interne revizije opštine.\nRazmatran je i predlog odeljenja za urbanizam, imovinsko pravne poslove i zaštitu životne sredine za obrazovanje komisije za sprovođenje postupka otuđenja i davanja u zakup građevinskog zemljišta u javnoj svojini opštine Ćuprija i raspisivanju javnog oglasa za prikupljanje ponuda.\nPored ovih, većnici su razmatrali i svojim glasovima podržali nacrt Odluke o prenosu prava korišćenja na objektima u sklopu gradskog bazena Ustanovi SC „ADA“ i prenosu prava korišćenja na objektu “Centra za socijalni rad”.\nOdređeni broj tačaka dnevnog reda ticao se i usvajanja Predloga plana detaljne regulacije seoskog groblja u Jovcu, Isakovu, Ostrikovcu, Virinu i Vlaškoj.\nZeleno svetlo većnici su dali na zahtev za dobijanje saglasnosti JKP „Ravno 2014“ za Prvu izmenu programa poslovanja za tekuću godinu kojom je predviđeno obezbeđivanje uslova za priključenje na vodosnabdevanje proizvodnog kompleksa “SMP Automotiv” kroz izgradnju rasteretne komore sa rezervoarom. Zeleno svetlo dato je i zahtev za izmenu i dopunu cenovnika usluga radnih jedinica JKP “Ravno2014”: Održavanje puteva, građevinska operativa – Mehanizacija, Javna rasveta i Gradsko zelenilo i Vodovod, budući da cene usluga ovih jedinica nisu menjane u proteklih šest godina i da usluge ovih jedinica po ostojećem cenovniku ne ostvaruje pozitivan finansijski rezultat.\nRad većnika nastavljen je razmatranjem žalbe Nikodijević Suzane i razmatranjem Nacrta Lokalnog akcionog plana za postizanje i unapređenje rodne ravnopravnosti u opštini Ćuprija u periodu od 2021 do 2024. godine.\nSvi podržani predlozi i odluke opštinksog veća upućeni su na dalje glasanje i usvajanje odbornicima Skupštine opštine Ćuprija.


Džeferi ušao u Sobranje - Svet - Dnevni list Danas\nPočetna » Svet » Džeferi ušao u Sobranje\nPrihvatite realnost nove parlamentarne većine\nFoto: EPA/ Maja Zlatecska\nNovoizabrani predsednik Sobranja Talat Džaferi, tehnički premijer Emil Dimitrijev i neki od poslanika već se nalaze u zgradi parlamenta. Iza zatvorenih vrata sastanak poslanika stranke VMRO-DPMNE sa predsedavajućim Trajkom Veljanoskim.\nMediji prenose da Džaferi nije uspeo da uđe u kabinet Veljanoskog, u kome se nalaze jedinstveni pečati kojima se zvanično overavaju dokumenta.\nTalat Džaferi, koji je prošlog četvrtka glasovima albanskih stranaka i SDSM-a izabran za predsednika parlamenta, što je rezultiralo neredima u Sobranju, danas je preko Arhive uputio zahtev generalnom sekretaru da stvori uslove da počne da obavlja svoju funkciju kao predsednik Sobranja, objavio je portal Plusinfo.\nPošto nema ključeva kabineta, Džaferi ne može da pošalje zvanično pismo makedonskom predsedniku Đorđu Ivanovu, u kome bi ga obavestio da je u Sobranju obezbeđena parlamentarna većina, navode makedonski mediji.\nTalat Džaferi rekao je ranije da očekuje da „druga strana razmisli o situaciji u Makedoniji i prihvati realnost nove parlamentarne većine“.\nDžaferi je za švajcarski portal na albanskom Albinfo.ch rekao da stvari više nisu u rukama VMRO i da nije na njima da donose političke odluke.\n„Nije važno što moji prethodnici ne priznaju izbor na ovu funkciju, jer imamo podršku od relevantnih organizacija, SAD, EU i drugih demokratskih država, kao i Kosova i Albanije“, kaže Džaferi.\nDžaferi je rekao da je u životu „imao mnogo sličnih izazova“ i da je posle svega što se desilo potrebno demonstrirati „staloženost i hrabrost“.\n„Ono što se dogodilo je bez presedana u demokratskom svetu. Nadam se da građani i političke partije razumeju trenutnu situaciju. Trebalo bi izraziti zahvalnost većini građana, naročito Albancima, koji nisu dopustili da postanu žrtve i alibi namera koje posebno ima Ivanov“, rekao je Džaferi.\nKako prenosi portal, on smatra da je Makedoniji naneta velika šteta i da je neophodno brzo je popraviti.\nKako su objavili makedonski mediji, novoizabrani predsednik makedonskog Sobranja Talat Džaferi najavljuje da bi tokom dana mogao da preuzme ključeve kabineta.\n„Džaferi, osokoljen podrškom SAD, najavljuje da će od danas početi da obavlja funkciju predsednika Sobranja. On najavljuje da će preuzeti stolicu od Trajka Veljanoskog i dodaje da je to u skladu sa Poslovnikom“, piše „Telegraf.mk“.\nJedno reagovanje na “Džeferi ušao u Sobranje”\n02. maja 2017. u 17.27\nOčekuju se nova sranja unutar Sobranja!


Tončić: Zdravlje naših ljudi je na prvom mestu - JuGmedia\nNačelnica Pirotskog okruga Dragana Tončić za Jugmedia o godini za nama i o funkcijama koje obavlja\nGodina koja je prošla je bila izuzetno specifična, nepredvidiva u epidemiološkom smislu, pre svega za struku u pogledu lečenja i pružanja pomoći građanima a onda i za nas, obične ljude, koji po funkcijama treba da organizujemo specifično poslovanje u specifičnim uslovima, ocenjuje u razgovoru za JuGmediu načelnica Pirotskog okruga Dragana Tončić.\nOna će, ističe, godinu za nama Dragana pamtiće i po još dve funkcije koje je dobila u 2020. godini. Postala je odbornica i predsednica Odborničke grupe SNS-a u Skupštini grada Pirota i poverenica te stranke u Pirotu.\n„Što se tiče načelstva, dobrom organizacijom i koordinacijom sa gradskim i opštinskim štabovima za vanredne situacije obavljali smo nesmetano poslove i ispunjavali planirane zadatke po predhodno zacrtanom programu”.\nNa pitanje kakva je saradnja sa lokalnim samoupravama u Pirotu, Babušnici, Beloj Palanci i Dimitrovgradu, Tončićeva kaže da sa malim brojem izvšilaca, sve inspekcijske službe resornih ministarstava u okrugu su imale pojačan rad.\n“Reč je o dežurstvima na granici zbog provere poštovanja epidemioloških mera i kontrole bezbednosti korisnika. Predstavnici lokalnih samouprava su uvek imali i imaće podršku službi u okrugu i moju podršku. Dobra saradnja rezultira je i donošenjem brzih rešenja i premošćavanjem trenutnih problema u delu gde smo upućeni na republičke institucije”.\nSredinom decembra Tončićeva je postala poverenica GO SNS-a. Kaže da je time počastvovana.\n“Papir sa potpisom predsednika stranke gospodina Aleksandra Vučića nije samo obavezujući dokument, to je velika čast, ali i obaveza koja iziskuje kontinuirani rad, rad sa ljudima i njihovim konstantnim problemima. Nezaposlenost, prekvalifikacija, bolesti članova porodica, socijalno ugrožene strukture našeg društva su veliki problemi koje treba rešavati sistemski, trajno. Verujem da je i interes centrale da se organizuju izbori u stranci i da postanemo Gradski odbor, ali ćemo o tome razmišljati u odnosu na razvoj i smirivanje korona virusa. Zdravlje naših ljudi je na prvom mestu i u skladu sa time se i ponašamo”.\nPosle lokalnih izbora u Pirotu i ubedljive pobede SNS-a, Tončićeva je dobila odbornički mandat i postala predsednica Odborničke grupe SNS-a u Skupštini Pirota.\n“U Skupštini grada sam prvi put u ulozi odbornika, a ulogu predsednika Odborničke grupe sam profesionalno shvatila. Od 56 odborničkih mesta, naša stranka ima 36 odbornika i sa koalicionim partnerima imamo većinu. Naravno, uz konstruktivnu i zdravu opoziciju, naš rad je još bolji i kvalitetniji, a odluke koje se donose u parlamentu se predhodno analiziraju na sastanima Odborničke grupe”, naglašava Dragana Tončić\nFoto: Arhiva načelstva Pirotskog okruga\nnačelnica pirotskog okruga


Milo Đukanović dao Dritanu Abazoviću mandat za formiranje vlade! – SIA\nMilo Đukanović dao Dritanu Abazoviću mandat za formiranje vlade!\nPredsednik Crne Gore Milo Đukanović saopštio je da daje mandat za formiranje Vlade lideru Građanskog pokreta URA Dritanu Abazoviću.\nMilo Đukanović i Dritan Abazović sastali su se ranije danas, kada je predsednik Crne Gore obavestio potpredsednika Vlade da je završio konsultacije na koje su pozvani predstavnici političkih partija zastupljenih u Skupštini Crne Gore i da namerava da mu dâ mandat.\nĐukanović je u saopštenju naveo da su ga predstavnici Građanskog pokreta URA i njihovi politički partneri nedvosmisleno uverili da imaju parlamentarnu većinu za izbor 43. Vlade Crne Gore u Skupštini.\n„Stoga sam doneo odluku da mandat za formiranje Vlade poverim gospodinu Abazoviću, u uverenju da je u najboljem interesu Crne Gore da što pre dobije Vladu u punom kapacitetu njene funkcionalnosti, posebno zbog dodatnih bezbednosno-političkih izazova generisanih ratom u Ukrajini i njegovom refleksijom na stabilnost našeg regiona. Očekujem da u kratkom roku parlament Crne Gore održi sednicu i odluči o programu i sastavu Vlade na predlog mandatara“, navedeno je u Đukanovićevom saopštenju.\nPoslanici u Skupštini Crne Gore su, na predlog koalicije „Crno na bijelo“ i opozicije, 4. februara izglasali nepoverenje Vladi Crne Gore koju je vodio premijer Zdravko Krivokapić, nakon čega je dužnosti razrešen i predsednik parlamenta Aleksa Bečić.\nTags: CRNA GORA Dritan Abazović Milo Đukanović\nPrethodna vest: Kladionica „Mocart“ objavila kvote za Pesmu Evrovizije: Pobeda Ace Lukasa SIGURICA!\nSledeća vest: Saša Mirković se kladio u 10.000 evra na Lukasovu pobedu na Evroviziji: Dobitak će ići za decu sa Kosova!


USAID Projekat za bolje uslove poslovanja zvanično je počeo sa radom u Srbiji\nPetogodišnji projekat vredan 16,7 miliona dolara pomoći će Vladi Srbije da poboljša konkurentnost srpske privrede i privatnog sektora\nBeograd, 31. maj 2011 - USAID Projekat za bolje uslove poslovanja zvanično je otpočeo sa radom danas na svečanosti organizovanoj u Skupštini grada Beograda. Ovu petogodišnju inicijativu od 16,7 miliona dolara otvorili su potpredsednik Vlade Republike Srbije Verica Kalanović, ambasador SAD u Srbiji Mary Burce Warlick, i direktorka Kancelarije za evropske integracije Vlade Republike Srbije, Milica Delević. Ovaj Projekat će pružiti tehničku pomoć, obuku i drugu podršku za poboljšanje poslovnog okruženja, održavanje makroekonomske stabilnosti, kao i dalji razvoj finansijskog tržišta. Sve aktivnosti projekta se zasnivaju na prioritetima privatnog sektora i Vlade Srbije.\nAmbasador SAD-a Mary Warlick je izjavila: "Današnji događaj na kome su domaćini i USAID-ov Projekat za bolje poslovanje, i srpska Kancelarija za evropske integracije, predstavlja primer partnerstva između USAID-a i Vlade Srbije u sprovođenju ovog projekta. Drugi primer partnerstva je saradnja između Vlade, privrednika i stručnjaka, koji će zajedno raditi na unapređenju sposobnosti srpske privrede da raste i stvara nova radna mesta. Projekat će pomoći dostizanju ovog cilja pružanjem stručnog mišljenja i donacijama koje će pomoći Vladi i poslovnoj zajednici da identifikuju ključne reforme koje imaju realni ekonomski uticaj."\nNakon uvodnih obraćanja, ekonomski eksperti diskutovali su o ekonomskoj strategiji neophodnoj za postizanje održivog privrednog rasta u Srbiji. Panel predstavnika poslovnih udruženja (Privredna komora Srbije, Američka privredna komora, Savet stranih investitora i Srpska asocijacija menadžera) diskusiju je posvetio najvećim preprekama u poslovanju i načinu na koji USAID Projekat za bolje uslove poslovanja može pomoći Vladi Srbije i privredi u uklanjanju tih prepreka.\nProjekat je fokusiran na aktivnosti koje će olakšati poslovanje u Srbiji. Joseph Lowther, direktor USAID Projekta za bolje uslova poslovanja izjavio je: "Mi kontinuirano konsultujemo privrednike da bismo utvrdili kako aktuelni zakoni, institucije i procedure mogu da se poboljšaju kako bi se unapredilo poslovanje, privukle investicije i omogućio privredni rast. Radimo rame uz rame sa Vladom kako bismo ostvarili napredak u prioritetnim reformama. Naš zadatak je da u prvoj godini projekta pomognemo u primeni važnih, nedavno usvojenih, zakona, kao i da pružimo stručnu pomoć Ministarstvu finansija i Fiskalnom savetu u upravljanju javnim finansijama ".\nZa više informacija o USAID-u, molimo posetite http://serbia.usaid.gov.\nZa više informacija o Kancelariji za evropske integracije Republike Srbije, molimo posetite www.seio.gov.rs


U Zaječaru još 29 novoobolelih od korona virusa - Glas Zaječara\nHome Društvo U Zaječaru još 29 novoobolelih od korona virusa\nNa osnovu 106 novoobrađena PCR i Ag uzorka , u poslednja 24 h, na teritoriji grada Zaječara imamo još dvadeset devet (29) covid-19 pozitivnih osoba ( 27,3% od broja testiranih), saopštio je gradonačelnik Zaječara putem društvene mreže fejsbuk.\nDevetnaest (19) novoinficiranih osoba su ženskog pola i deset (10) muškog pola starosti od 15 do 84 godina života. Na četrnaest (14) kontrolnih testiranja imamo jednu (1) covid-19 pozitivnu osobu.\n„Od početka pandemije obrađeno je ukupno 44.966 PCR i Ag uzoraka a čekaju se rezultati za još 125 ranije testiranih. Do sada je oboljevanje od covid-19 infekcije potvrđeno kod 10.106 građana Zaječara (5.223 ženskog i 4.883 muškog pola). Od ovog broja kod 9.592 osoba više nema znakova infekcije na testiranju (smatraju se izlečenima). Broj hospitalizovanih pacijenata inficiranih virusom covid-19, na oba odeljenja (Infektivnom i OPNL), je 58 (kapacitet oba odeljenja je 70 ), pacijenta i imamo još dvanaest (12) slobodna mesta za hospitalizaciju. U poslednja 24 h bio je 1 prijem i 0 otpusta pacijenata na ovim odeljenjima. Od 58 hospitalizovanih pacijenta njih 39 su na kiseoničkoj potpori“.-kaže on.\nDo juče je, na teritoriji Zaječara, dato 57.152 doza vakcina (“Fajzer”, “Sinofarm”, “Sputnjik V” i “AstraZeneka”) od čega je 23.979 građana (53,18% punoletne populacije) primilo prvu dozu vakcine, 22.667 građana ( 50,27% od punoletne populacije) je revakcinisano dok je treću dozu primilo 10.506 građana ( 23,30%).\nPrethodni tekstVernici srpske pravoslavne crkve danas slave Aranđelovdan: Prvi među anđelima obilazi bolesnike


Hoće li Dodik uspeti da preseli ambasadu BiH iz Tel Aviva u Jerusalim - Sputnjik Srbija\n16:15 27 Septembar 2020\nHoće li Dodik uspeti da preseli ambasadu BiH iz Tel Aviva u Jerusalim\n22:48 07.09.2020 (osveženo 17:57 08.09.2020) Preuzmite kraći link\nTeško je verovati da će se Bošnjaci usaglasiti sa Dodikovim predlogom o premeštanju ambasade BiH iz Tel Aviva u Jerusalim, jer to u opštim okvirima islamske spoljne politike nije poželjno. Posebno zato što pitanje Jerusalima nije rešeno i ne žele da ga prikazuju kao ekskluzivno izraelsko mesto spoljne politike, kaže za Sputnjik profesor Miloš Šolaja.\nSrpski član Predsedništva BiH Milorad Dodik izjavio je da će uputiti zahtev Predsedništvu da ambasada BiH bude premeštena iz Tel Aviva u Jerusalim, jer je to visoki interes SAD, što se, kako je rekao, moglo videti i tokom posete predsednika Srbije Aleksandra Vučića Vašingtonu.\nProfesor Fakulteta političkih nauka iz Banjaluke Miloš Šolaja nije iznenađen Dodikovim predlogom, jer je, kako kaže, jasno da spoljna politika Republike Srpske prati politiku Srbije, pa su i ciljevi obe zemlje usklađeni.\nZašto je Dodiku važno da preseli ambasadu u Jerusalim\n„Republici Srpskoj je jako bitno da ima dobre odnose sa Sjedinjenim Američkim Državama, pogotovo zato što Milorad Dodik ima sankcije SAD, koje su mu uvedene zbog nepridržavanja Dejtonskog mirovnog sporazuma. Istovremeno, poslednji procesi pokazuju da je predsedniku Trampu i spoljnoj politici SAD u ovom trenutku jako bitno da se ta ambasada prebaci iz Tel Aviva u Jerusalim, pa se sa te strane može očekivati podrška. Treba primetiti i da je Republika Srpska svoje predstavništvo iz Tel Aviva još ranije prebacila u Jerusalim“, podseća Šolaja.\nMilan Sitarski, iz Instituta za društveno politička istraživanja u Mostaru, takođe primećuje ovu činjenicu. On smatra da predlog Milorada Dodika treba u najvećoj meri posmatrati kao njegovo političko pozicioniranje.\nRepublika Srpska je svoje predstavništvo iz Tel Aviva već prebacila u Jerusalim\n„Dodik je i ranije imao dobre veze sa izraelskim krugovima, pa i širim, globalnim, sa kontinentalnim jevrejskim organizacijama. Takođe, on ima dobre odnose sa jevrejskom zajednicom u BiH, posebno sa jednim njenim delom. Ne verujem da će biti konkretnih političkih posledica zbog ovog predloga, pogotovo zvaničnih, svakako mislim da je ovo nastavak njegove dosadašnje politike“, kaže Sitarski za Sputnjik.\nBošnjaci će glasati protiv\nOn dodaje da ne veruje da postoji velika šansa da druge zemlje prate primer Srbije, pa i Bosna i Hercegovina.\n„Siguran sam da će bošnjački član predsedništva i bošnjački kadrovi, uključujući i ministarku spoljnih poslova u Savetu ministara Biseru Turković, glasati protiv, a nisam siguran ni kako će se opredeliti predstavnici Hrvata, s obzirom da je, pored Sjedinjenih Država, jedino još Gvatemala prebacila ambasadu u Jerusalim“, kaže Sitarski.\nNovinar i diplomata Zlatko Dizdarević slaže se sa ovim stavom, on je siguran da će vladajuća partija Bošnjaka u Bosni i Hercegovini uložiti protest zbog ovog predloga.\n„Nisam siguran da će se hrvatska strana, odnosno HDZ previše baviti ovim pitanjem. U suštini, stvar u tehničkom smislu ne može da prođe na Predsedništvu, jer moraju da imaju saglasnost oko takvih stvari. Čak i ako se ovo pitanje otvori u Predsedništvu, čak i da prethodno ne bude blokirano formalno-pravnim razlozima, ako dođe do glasanja, biće 2 prema 1“, siguran je Dizdarević.\nPodgrevanje temperature u BiH\nOn objašnjava da su upravo formalno-pravni razlozi kamen spoticanja kada je ova tema u pitanju, jer su Ujedinjene nacije Rezolucijom odbacile izraelsku aneksiju Jerusalima, te da mu ovaj Dodikov predlog liči na, kako kaže, podgrevanje temperature u BiH, kojoj su skloni lideri sva tri naroda.\nI profesor Miloš Šolaja ocenjuje da je u ovom trenutku teško verovati da će se druge institucije u BiH složiti sa Dodikovim predlogom. On kaže da jednostavno nije realno da se to desi.\nPredsednik Donald Tramp pored Zida plača\nAmbasada u Jerusalimu za muslimane nije poželjna\n„Bošnjaci su u okviru svojih političkih organizacija kao konstituent u BiH neko ko participira u Savetu ministara, u ovom trenutku daju i ministra spoljnih poslova, teško je verovati da će se oni usaglasiti sa premeštanjem ambasade iz Tel Aviva u Jerusalim, jer to u opštim okvirima islamske spoljne politike nije poželjno. Posebno zato što pitanje Jerusalima nije rešeno i ne žele da ga prikazuju kao ekskluzivno izraelsko mesto spoljne politike“, zaključuje Šolaja.\nPredsedavajući Predsedništva BiH Šefik Džaferović ocenio je inicijativu Milorada Dodika da Bosna i Hercegovina premesti sedište svoje ambasade u Izraelu kao politikantsku i populističku.\nOglasio se i član Predsedništva BiH Željko Komšić, koji predlog smatra „licemernim i smešnim“. On tvrdi da Dodik na ovaj način želi da, kako navodi, prikrije svoj sukob sa američkom administracijom.\nMilan Sitarski, Zlatko Dizdarević, Miloš Šolaja, BiH, Milorad Dodik, premeštanje, Tel Aviv, Izrael, ambasada\n15:52 Iz minuta u minut: Rat u Nagorno-Karabahu mogao bi da zapali region /video, foto/\n15:45 Azerbejdžanska vojska objavila snimke uništavanja jermenske vojne tehnike /video/\n15:40 Jermenski premijer: Sprečiti Tursku da se umeša u konflikt\n15:31 Požar na Novom Beogradu: Gori stan na 11. spratu zgrade


ODGOVARAM: Top 10 joga vežbi za početnike - Aktuelnosti\nODGOVARAM: Top 10 joga vežbi za početnike\nNovi broj časopisa BIO zelena medicina\nU drugom broju časopisa "BIO zelena medicina", koji je na kioscima od početka oktobra, možete pročitati moj predlog onima koji žele da praktikuju jogu samostalno, koje se vežbe u tom slučaju preporučuju i kako se izvode.\nMesečnik "BIO zelena medicina" donosi raznovrsne informacije o najefikasnijim prirodnim metodama lečenja. Eminentni lekari i praktičari alternativne medicine otkriće vam najlakši način za ublažavanje zdravstvenih tegoba, vratiće vam samopouzdanje, razjasniti nedoumice i osloboditi misli koje vas sputavaju na putu do ozdravljenja. Uz "BIO zelenu medicinu" i sve blagodeti koje vam pruža priroda, postaćete opušteniji, zadovoljniji i, što je najvažnije, zdraviji.\nKako je vežbanje u jogi stepenovano i koji se položaji u skladu sa tim preporučuju, možete čitati u mom vodiču kroz asane:\npočetni nivo vežbi OVDE, srednji OVDE i napredni OVDE.\nObeležavanje Svetskog dana hindi jezija


Sirija glavna tema šefova diplomatije G8\nAmerički državni sekretar i britanski sekretar za inostrane poslove Vilijam Hejg, London, 10. april, 2013.\nNeke članice EU su zabrinute da bi dostava velikih količina oružja samo pogoršala situaciju u Siriji\nSirija se nalazi na vrhu dnevnog reda današnjeg sastanka šefova diplomatija Grupe 8 u Londonu. Očekuje se da će Britanija i Francuska nastaviti da se zalažu za ukidanje embarga Evropske unije na isporuke oružja pobunjeničkim snagama koje se bore protiv režima sirijskog predsednika Bašara al Asada. Neke članice EU su zabrinute da bi dostava velikih količina oružja samo pogoršala situaciju u Siriji.\nU Londonu se takođe nalaze zvaničnici sirijske opozicije koji će na mariginama sastanka G8 razgovarati sa nekima od prisutnih ministara, uključujući šefa Forin ofisa, Vilijama Hejga i američkog državnog sekretara Džona Kerija.\nHejg je izjavio da je pravi cilj razgovora sa sirijskom opozicijom nalaženje političkog rešenja za postojeću krizu, kao i podmirivanje humanitarnih potreba u Siriji.\nGrupa 8, koja se sastoji od SAD, Britanije, Nemačke, Francuske, Italije, Japana, Kanade i Rusije, takođe će razmotriti tenzije na Korejskom poluostrvu, seksualno nasilje u ratnim zonama, bezbednost sajber spejsa, kao i pitanja u vezi sa Burmom i Somalijom.


Stiže putokaz za podvodni svijet Hercegovine | Herceg Televizija Trebinje\nStiže putokaz za podvodni svijet Hercegovine\nČlanovi Ronilačkog kluba "Posejdon" iz Trebinja i Diving & rescue tima SEUH\niz Mostara postavljaju zajedničku mapu top destinacija Hercegovine za ronjenje, koja će biti putokaz za sve ljubitelje ovog sporta.\nMapa bi, kako objašnjava Aleksandar Vuković, instruktor u Ronilačkom klubu "Posejdon", koji je i nosilac projekta, podrazumijevala ucrtavanje, davanje karakteristika i ostalih prikaza svih top destinacija za ronjenje u istočnom i zapadnom dijelu Hercegovine, što, kako tvrdi, predstavlja pravu atrakciju.\n"Ta mapa bi bila postavljena na sve sajtove turističkih organizacija i sportskih klubova zainteresovanih za profesionalno i turističko ronjenje. Prvenstveno mislim na jezera od takozvane Visoke Hercegovine, na Zelengori, oko Gacka i slično, preko juga, istočnog dijela Hercegovine, na Bilećko i Trebinjsko jezero i ostale vode pogodne za ronjenje, pa sve do zapadnohercegovačkih destinacija, poput ronjenja na vrelu Bune i pećinskih ronjenja", objašnjava Vuković.\nIstiče da postoji više argumenata zašto bi ronjenje u Hercegovini predstavljalo jedinstven turistički, ali i sportski doživljaj za profesionalne ronioce, a jedan je svakako neobična flora i fauna vodenog svijeta.\n"Opštepoznato je da akvatorij Bilećkog i Trebinjskog jezera, kao i cijeli sliv Trebišnjice, obiliuju izuzetnim lokalitetima za ronjenje, potopljenim dolapima i mlinicama, mostovima, pa i cijelim selima, crkvama, grobljima, ali i fantastičnim kraškim podvodnim reljefom, što bez daha ostavlja i sve svjetske ronioce koji su to imali priliku vidjeti. To bi bila i naša turistička šansa", kaže Vuković.\nNaglašava da je ronjenje skup sport, ali da zbog jeftinijeg smještaja, hrane, vina i prirodnih sokova koje nude Trebinje i Hercegovina postoji velika zainteresovanost ronilaca i ronilačkih organizacija iz zapadne Evrope i regiona.


"Jedna su od vodećih kompanija u Kini, imaju oko 500 milijardi dolara prometa godišnje i zapošljavaju oko pola miliona radnika. U sektoru energetike su u više država svijeta realizovali brojne projekte, a sada to namjeravaju u Srpskoj u partnerstvu sa nama", rekao je Đokić novinarima u Banjaluci, nakon sastanka sa predstavnicima AVIK-a kojem su prisustvovali premijer Srpske Radovan Višković i rukovodstvo "Elektroprivrede Republike Srpske".\nĐokić je rekao da je AVIK još ranije izrazio interes za zajedničku realizaciju projekta gradnje hidroelektrana "Buk Bijela", "Foča" i "Paunci", te da je na sastanku razgovarano i o zajedničkoj realizaciji izgradnje tri hidroelektrane na pritokama Drine - Bistrici i Janjini, ukupne snage oko 42 megavata.\n"Posjetivši lokacije na kojima su planirani ovi energetski objekti, iz AVIK-a su naveli su da bi vrlo brzo mogli pristupiti realizaciji svih ovih projekata. Uz dobru dinamiku, postoji mogućnost da se ti energetski projekti izgrade u nekoliko narednih godina", rekao je Đokić.\n"Svaka država bi željela da ima ovakvu kompaniju za partnera i drago mi je što su izrazili spremnost da s nama nastave saradnju", rekao je Đokić.\nPredsjednik Uprave kineske kompanije AVIK Suo Šuhe ocijenio je uspješnim sastanak sa predstavnicima Vlade i "Elektroprivrede", rekavši da je razgovarano o projektima hidroenergetike, infrastrukture, avio-saobraćaja i investicijama.\n"Sastanak je bio izuzetno uspješan i nadamo se početku uspješne saradnje. Nadamo se i da će od sada više kineskih preduzetnika dolaziti u ovu zemlju. Došli smo ovdje da radimo projekte izgradnje i investiramo", rekao je Suo.\nPatar Đokić AVIK izgradnja HE\nUskoro izgradnja dvije hidroelektrane na Drini\nĐokić: Ove godine će početi izgradnja Hidroelektrane "Buk Bijela"


Zavod zdravstvenog osiguranja KS prebacuje osam miliona KM za borbu protiv koronavirusa | Radio Ilijaš\nYou are at:Home»BIH»Zavod zdravstvenog osiguranja KS prebacuje osam miliona KM za borbu protiv koronavirusa\nZavod zdravstvenog osiguranja KS prebacuje osam miliona KM za borbu protiv koronavirusa\nZastupnici Skupštine Kantona Sarajevo danas su jednoglasno usvojili zaključak kojim se djelimično mijenja režim rada i funkcioniranja dok traje intenzivna borba protiv širenja zaraze koronavirusom.\nSkupština je stavila van snage moratorij na zapošljavanje u KS kako bi se trenutno najaktivnijim i najbitnijim oblastima, poput inspekcije, omogućilo da dodatno popune redove, odnosno dokapacitiranje.\nDali su saglasnost na Finansijski plan Zavoda zdravstvenog osiguranja KS da u narednih 15 dana pripremi rebalans u skladu sa stvarnim potrebama koje su se javile u ovo pandemijsko vrijeme.\nUsvojili su i zaključak kojim su naložili Zavodu da odmah iz tekućih rezervi prebaci 8.000.000 KM za nabavku medicinske i zaštitne opreme, koja u ovom trenutku nedostaje.\nPrevious ArticleDita proizvela i isporučila više od 20 tona sredstava za dezinfekciju\nNext Article Socijalne naknade u Kantonu Sarajevo će biti povećane


Vesti: Odluka Uneska poruka Prištini — „nemoguća misija“ /video/ - 03.08.2021, Sputnik Srbija\nVesti: Odluka Uneska poruka Prištini — „nemoguća misija“ /video/\nPratite uživo vesti Radija Sputnjik. 03.08.2021, Sputnik Srbija\nKurtijevo insistiranje na reciprocitetu s Beogradom kada je reč o pravima Albanaca na jugu Srbije i Srbima na Kosovu i Metohiji je još jedna provokacija za koju se nada da će mu doneti političke poene, kažu analitičari.\nOdluka Uneska da srpski manastiri na Kosmetu ostanu na listi ugroženih ne znači samo njihovu zaštitu, već je to poruka Prištini da je njeno članstvo u toj svetskoj organizaciji i dalje nemoguća misija, kažu u srpskoj Komisiji za saradnju s Uneskom.\nRuska „krilata pešadija“ proslavila svoj praznik — 91. godišnjicu od osnivanja Vazdušno-desantne vojske. Njeni pripadnici su najobučeniji i najefikasniji rod Oružanih snaga Ruske Federacije, tvrde eksperti.\nHrvatski trener Zdravko Mamić frapiran pojedinim naslovima u tamošnjoj štampi zbog izjava koje je dao Sputnjiku i poručio medijima da se manu dežurnih palikuća, nacionalista i jeftinih prodavača klikova.


Okrugli sto u Vlasotincu: Zajedno protiv vršnjačkog nasilja - JUGPRESS\nOkrugli sto u Vlasotincu: Zajedno protiv vršnjačkog nasilja\nPostavio: Jugpress 31 Maja, 2022\nPovodom obeležavanja Međunarodnog dana nestale dece u Vlasotincu je održan okrugli sto na temu ,,Zajedno protiv vršnjačakog nasilja”. Sa okruglog stola poslata je poruka o neophodnosti i potrebi da se svi činioci u društvu uključe, najpre, u prevenciji, a potom i rešavanju nasilja bilo koje vrste.\nOpština Vlasotince u narednom periodu sprovešće u delo iniijativu za formiranje Koordinacionog tela za borbu protiv vršnjačkog nasilja. Cilj nam je da pre svega preventivno delujemo i da predupredimo nasilje među decom i da istovremeno radimo na povećanju stepena poverenja između institucija, s jedne strane i dece, s druge strane. Izazovi u odrastanju dece i njihovom sazrevanju su svuda prisutni i mi zato moramo biti budni u svakom trenutku iskazujući pri tom i brigu o njima – istakao je Bratislav Petrović, predsednik vlasotinačke opštine.\nPredsednica Udruženja ,,Bezbedno dete”, Jelena Đokić, istakla je posebno da postoji nasilje i da je sve više zastupljeno sajber nasilje na koje posebno treba staviti akcenat:\nNisu toliko važni brojni slučjevi nasilja, već kako i šta kao društvo činimo u tim i takvim situacijama kako bi se iskorenilo nepoželjno ponašanje i smanjila stopa nasilja -.\nNa jednoj od narednih sednica vlasotinačkog lokalnog parlamenta biće doneta odluka o formiranju Koordinacionog tela.\nNaš cilj je da Vlasotince postane centar u prevenciji nasilja juga Srbije i da Vlasotince bude primer svim gradovima i opštinama. Mi u Vlasotincu godinama nailazimo na dobar prijem i saradnju za sve aktivnosti koje se tiču bezbednosti dece i baš zbog toga hoćemo da pokažemo kako jedna mala sredina može da utiče na mnogo veću sredinu – rekao je Igor Jurić, koji je sa svojim timom održao dve radionice za učenike osnovnog školskog obrazovanja, kao i vlasotinačke srednjoškolce na kojima je bilo reči o bezbednosti dece i nasilja..\nFONDACIJA ,,TIJNA JURIĆ”\nFondacija ,,Tijana Jurić” osnovana je 2.juna 2015.godine u Subotici, angažovanjem Igora Jurića, oca nesrećno nastradale malene Tijane. Fondacija je osnovana sa zadatkom da preventivnim delovanjem i edukacijama poboljša bezbednost dece i sačuva uspomene na Tijanin tragično ugašeni život. I tako prvi korak u započetoj borbi za veću bezbednost ostvren je u julu iste godine izmenom Zakona o policiji, nazvan kao ,,Tijanin zakon”.


Foto: RTRS | Na sajmu u Beogradu i poljoprivredni proizvođači iz Srpske\nAgencije 27.01.2022 17:45\nBEOGRAD - U Beogradu je otvoren treći Međunarodni sajam voćarstva, povrtarstva i vinogradarstva Agro Beograd.\nNa jednoj od najznačajnijih manifestacija ovog tipa u regionu, učestvuje više od 500 izlagača iz Srbije i svijeta, a predstavljaju se i poljoprivredni proizvođači iz Republike Srpske.\nNa zajedničkom štandu Republike Srpske izloženi su domaći proizvodi kao što su voćni sokovi od ruže, zove, aronije, borovnice, maline, semberski kupus svježi i kiseli, razni prirodni džemovi, pekmezi od malina i drenjina, te vina, rakije, turšije, kozmetički proizvodi, maslinovo ulje, kao i pivo "međed" iz Hercegovine.\nPredstavile su se i "Hercegovačka" i "Krajiška kuća", koje imaju u planu plasman svojih proizvoda i u Srbiji, a najavljuju i otvaranje prodajnih objekata u Beogradu.\n"Traži se sve ono što Hercegovina nudi i po čemu je prepoznata, a to su dobar sir i dobar med, kvalitetno maslinovo ulj, dobra vina i rakija, pršut, domaći sokovi od divljeg nara, suva smokva", rekao je direktor Agrarnog fonda grada Trebinja Veselin Dutina.\nO podršci poljoprivrednicima razgovarali su i resorni ministri Srbije i Srpske Branislav Nedimović i Boris Pašalić. Konkretni dogovori očekuju se na zajedničkoj sjednici dvije vlade, polovinom februara.\n"Saradnja dva ministarstva je odlična i biće nastavljena. Danas smo razgovarali o saradnji i podršci, prije svega kod nabavke mineralnih đubriva za proizvođače u Srpskoj, jer imamo problem sa visokim cijenama", rekao je Pašalić.\nKoliko je poljoprivreda važna vidi se i na primjeru Srbije.\n"Srbija je u 2021. godini izvezla milijardu evra voća i povrća, to su stvari o kojima smo nekad sanjali, i to kažem iz prostog razloga jer tu nije granica, otvaramo nova tržišta, idemo dalje", rekao je Nedimović.\nNaglašeno je da je jedna od prilika za to i Otvoreni Balkan. Ministar Pašalić nada se da će se ovoj inicijativi uskoro pridružiti i BiH, jer je to korisno za privrednike i poslovnu zajednicu.\nVišković: Nastavićemo da pomažemo razvojne projekte\nUprava Bosnalijeka na čelu sa Uzunovićem uživa potpuno povjerenje Nadzornog odbora\nUIO BiH kreće u kontrolu korisnika "brzih pošta"\nVišković: Republika Srpska plodno tlo za ulaganje ljudima iz dijaspore\nDžakula: Ne igrati se sa fiskalnom stabilnošću BiH


SAD Archives - SwimOn\n17.12.2021. Katarina Kučuk\nPlivač Vračara i student Univerziteta Džordž Vašington Đurđe Matić nastavio je sa serijom fantastičnih rezultata na nadmetanjima u SAD. On je na takmičenju Navy – GW Invite postavio novi rekord bazena na 100 jardi delfin koji sada iznosi 46.14. Ovaj uspeh postaje još veći ako se uzme u obzir činjenica da je dosadašnji rekord pripadao najboljem plivaču svih vremena […]\n07.12.2021. Dimitrije Didić\nTrećeg dana Otvorenog prvenstva Amerike, Barna Andrej zablistao je u disciplini 100m slobodno u kojoj je ubedljivo trijumfovao sa vremenom 48.44. Andrej je bio celu sekundu brži od drugoplasiranog Borges Gusa. Ovaj rezultat je svega 50 stotinki slabiji od nacionalnog rekorda (47.94) koji je u vlasništvu upravo Barne, a koji je isplivao na Olimpijskim igrama […]\n05.12.2021. Katarina Kučuk\nReprezentativac Srbije Andrej Barna je i u novoj sezoni nastavio sa fantastičnim rezultatima. On je na Otvorenom prvenstvu Amerike koje se od 1. do 4. decembra održava u Grinsborou došao do bronzane medalje na 50 slobodno. Barna je sa vremenom 22.43 bio samo 7 stotinki sporiji od prvoplasiranog Bruna Fratusa, dok je do srebra došao Adam Čeni sa […]\nMiljenić postavio najbrže vreme u NCAA\n23.11.2021. Katarina Kučuk\nPhoto: usc athletics Reprezentativac Hrvatske i član plivačkog tima Univerziteta Južne Kalifornije Nikola Miljenić postavio je najbrže vreme sezone na 100 jardi slobodno u NCAA. On je u kvalifikacijama sa vremenom 42.25 za čak tri desetinke popravio svoj lični rekord sa Pac-12 šampionata 2019. godine i time se svrstao u red favorita za medalju na NCAA prvenstvu koje je […]\nKenjon ubedljiv nad Denisonom, Matić plivač nedelje u Atlantic 10 konferenciji\n12.11.2021. Katarina Kučuk\nSrbija je imala čak pet predstavnika u duelu plivačkih timova Kenjon koledža i Univerziteta Denison. Aleksa Dobrić, Aleksa Kisić (PK 11. april), Marko Krtinić (PK Partizan), kao i skakačica u vodu Katarina Ilićsu trijumfovali nad timom Tare Ćulibrk (PK 11. april). Krajnjim rezultatom 208.5 : 91.5 u muškoj konkurenciji, odnosno 192 : 108 u ženskoj, popularni Lordi su odneli i više […]